O nama- MANT\nYou are here: Home\t› Projects\t› Currect projects\t› TECA\t› O nama\nTeCa- Karavan tehnološkog preduzetništva\nTeCa projekat je kofinansiran od strane Ministarstva prosvjete Crne Gore. Ima za cilj podizanje svijesti srednjoškolaca, studenata i ostalih mladih ljudi o značaju cjeloživotnog obrazovanja za jačanje poslovnih kapaciteta, odnosno podsticanje kreativnosti pojedinaca za razvoj novog poslovanja i dizajniranja poslovnog modela, kao i osnaživanje preduzetničkih kompetencija i stimulisanje ličnog i timskog razvoja. Poseban akcenat u tom smislu stavljen je na tehnološko preduzetništvo, kao djelatnost fokusiranu na visokotehnološke servise i proizvode. Kao takvo, zapravo predstavlja jedan od važnih inicijatora napretka pojedinaca, preduzeća, regija i država.\nRealizacijom projekta nastoji se uticati na pravovremeno razmišljanje pripadnika ciljne grupe o zapošljavanju i samozapošljavanju, ojačati povjerenje mladih u sopstvene sposobnosti i znanje, podstaći na upoznavanje sa vrijednostima, principima djelovanja preduzetničkog društva i osnovnim vještinama preduzetništva. Na taj način, doprinijeće se kreiranju okruženja koje podstiče preduzetnički razvoj pojedinca, u kojem zainteresovani akteri mogu pronaći registre jednostavne za korišćenje, obrazovne module i savjete posebno pripremljene sadržine vezane za ovu oblast, što bi omogućilo njihovo uspješno uključivanje na tržište rada po završetku formalnog obrazovanja.\nPored naglašavanja potrebe za kontinuiranim obrazovanjem i usavršavanjem, za sticanjem teorijskog i praktičnog znanja u oblasti tehnološkog preduzetništva, materijal koji će biti pripremljen obezbijediće osnovne informacije o inovativnim načinima privređivanja, razvijanja biznisa, unapređenja rada u različitim sektorima i pružiti korisne smjernice u tom pogledu.\nKao što je navedeno u Strategiji za cjeloživotno preduzetničko obrazovanje- stvaranje preduzetničkog društva, koje je spremno za dugoročni ekonomski razvoj uz sprovođenje vladavine prava, nije moguće bez ljudi koji su preduzetnički pismeni. Preduzetničko obrazovanje stoga predstavlja osnovu za formiranje preduzetničkog društva, a ključnu ulogu u tom smislu igraju nove tehnologije koje donose nove alate za stvaranje, upravljanje i dijeljenje znanja i omogućavaju nove oblike kontinuiranog učenja na globalnom nivou.\n5. Kreiranje izvještaja o realizaciji projektnih aktivnosti sa preporukama za\nMinistarstvo prosvjete koji će poslužiti kao podsticaj za dalje unapređenje oblasti tehnološkog preduzetništva i održivosti opšteg cilja postavljenog projektom.


Home Politika BiH Još nema odgovora kada će početi masovnija vakcinacija u BiH\nU Agenciju za lijekove i medicinska sredstva BiH nisu stigli zahtjevi za kontrolu uzoraka vakcina AstraZeneca iz Covax mehanizma i za Sinovac iz donacije Turske\nKada će biti upotrijebljene vakcine pristigle u BiH prošle sedmice putem Covax mehanizma , a ni one iz donacije Republike Turske, još uvijek se ne zna.\nČak sve vakcine nisu još ni kontrolirane u Agenciji za lijekove i medicinska sredstva BiH. Pomoćnik direktora za kontrolu lijekova u Agenciji za lijekove BiH Alija Uzunović za Fokus je potvrdio da je danas izdat nalaz za Pfizer/BioNTech vakcinu pristiglu putem Covax mehanizma.\nMeđutim uzorci za AstraZeneca vakcinu pristigli također putem tog mehanizma, kao i oni iz donacije Turske do kasno poslijepodne danas u Agenciju nisu bili pristigli.\n-Do ovog trenutka nije nam dostavljena nedostajuća dokumentacija za AstraZeneca vakcinu (COVAX mehanizam.) Do ovog trenutka nismo zaprimili Zahtjev za kontrolu niti su nam dostavljeni uzorci Sinovac vakcine (donacija Republike Turske) – naveo je Uzunović za Fokus.\nŠta je usporilo dostavu zahtjeva za kontrolu Agenciji i zašto institucije u situaciji kada u zemlji umire sad već skoro 100 ljudi dnevno od Covid 19, ne ubrzaju procedure , nismo uspjeli saznati.\nOdgovor na ovo pitanje uputili smo Ministarstvu civilnih poslova BiH koji još čekamo.\nVakcine pristigle prošle sedmice u BiH, kako je za Fokus potvrđeno u Upravi za indirektno oporezivanje prošle su carinski postupak, tako da to zasigurno nije prepreka.\nVijeće ministara BiH tek je danas oko 16 sati obavijestilo javnost da je usvojilo informaciju Minsitarstva civilnih poslova BiH o prijemu i utvrđivanju raspodjele vakcina doniranih iz Kine i Turske .\nMeđutim, bh. vlasti još ne otkrivaju kada će i ko s ovim vakcinama u BiH biti cijepljen.\nPoznato je da postoje planovi vakcinacije na entiteskom nivou, te da je RS ranije počela imunizaciju stanovništva s vakcinama koje je sama nabavila.\nS druge strane u FBiH do sada je s vakcinama doniranim iz Srbije vakcinisan javnosti nepoznat broj zdravstvenih radnika koji su prioritetna grupa za vakcinaciju.\nS obzirom na to da institucije u BiH šute i o masovnoj vakcinaciji bh. stanovništva prošle sedmice u Beogradu, ne zna se koliko je bh. građana primilo vakcinu protiv Covid 19.\nIako 50.000 vakcina Sinopharm doniranih iz Kine još uvijek nisu stigle, odlučeno je da će Federaciji BiH biti raspodijeljeno 30.380, Republici Srpskoj 18.620 i Brčko Distriktu BiH 1.000 doza.\nVijeće ministara BiH danas je donijelo odluku i da će 100.000 švicarskih franaka koje je donirala firma „Nestle“, s ciljem ubrzanja procesa vakcinacije u BiH,biti raspodijeljeno tako što će RS dobiti 37.240 CHF, Federacija BiH 60.760 CHF i Brčko Distrikt BiH 2.000 CHF.\nNije precizirano za što će tačno ova sredstva biti utrošena i na koji način će ubrzati vakcinaciju.\nNo, ova donacija još jedan je dokaz da se BiH uveliko oslanja na poklone i milostinju, iako građani naše zemlje izdvajaju sredstva za zdravstveno osiguranje u iznosima većim i od građana nekih evropskih zemalja, a također su i porezni obveznici vjerovatno po najviše osnova u odnosu na građane Evrope.\nUprkos tome,pacijenti u BiH većinu lijekova i za liječenje od Covid 19 ne samo da moraju platiti, nego tih lijekova uglavnom nema ni u bolnicama, pa im članovi porodica kupuju lijekove koji koštaju i po nekoliko hiljada maraka u privatnim apotekama, pa ih dostavljaju u bolnice.\nSituacija s vakcinama samo je još jedna potvrda nespremnosti naših vlasti da ne samo direktno i sami ih nabave, nego i one koje su pristigle sporo i tromo se distribuiraju do krajnjih korisnika.\nPrevious articleKako je “nestao” Zoran Tegeltija: Zašto prvi čovjek državne vlasti ne nabavlja vakcine\nNext articleNajbolji sudija na svijetu dijeli pravdu na meču BiH – Francuska


Pašalić: Izveštaj 'Zaboravljena deca Srbije' nije poraz društva, treba realno sagledati situaciju - Radio Sto Plus\nPašalić: Izveštaj ‘Zaboravljena deca Srbije’ nije poraz društva, treba realno sagledati situaciju\nZaštitnik gradjana Zoran Pašalić izjavio je danas da nije poraz društva izveštaj NVO „Zaboravljena deca Srbije“, i ukazao da treba realno sagledati situaciju.“U okviru institucije Zaštitnik gradjana postoji nacionalni preventivni mehanizam. To je ceo sektor, koji se bavi ovom problematikom i oni su u...\nZaštitnik gradjana Zoran Pašalić izjavio je danas da nije poraz društva izveštaj NVO „Zaboravljena deca Srbije“, i ukazao da treba realno sagledati situaciju.“U okviru institucije Zaštitnik gradjana postoji nacionalni preventivni mehanizam.\nTo je ceo sektor, koji se bavi ovom problematikom i oni su u stalnim posetama i kontroli i njihovi izveštaji se daju periodično, a jednom godišnje idu pred Skupštinu Srbije“, rekao je Pašalić za TV Pink.\nOn je dodao da mora da se radi na poboljšanju uslova, za šta, kako je rekao, nije odgovorno samo Ministarstvo rada, već i Ministarstvo zdravlja, Ministarstvo pravde i Ministarstvo za brigu o porodici.\n„Ne treba dati generalno ocenu o svemu tome, već treba ići od doma do doma i sve popisati“, istakao je on.Naveo je da treba ispitati da li sva ta deca treba da budu u tim domovima ili mogu da se staraju o sebi, jer se i u Srbiji i u Evropi zagovara izmeštaj dece iz domova u porodice.\n„Ono što najviše boli decu je to što nema ko da ih posećuje. Ako nema roditelje, gde su rodjaci. Mnogi od njih imaju imovinu o kojoj brinu rodjaci, zašto ih oni i ne posećuju“, upitao je Pašalić.\nKada je reč o obrazovanju dece u tim ustanovama, Pašalić je rekao da se to stavlja u drugi plan.“Bitno je da se deca dovedu u stanje blisko normalnom životu da bi mogla da se osamostale. Svakodnevno ih treba posećivati i o tome izveštavati“, zaključio je on.\n„Izveštaj „Zaboravljena deca Srbije“, koji su 24. juna objavile „Disability Rights International“ i Inicijativa za prava osoba sa mentalnim invaliditetom, ukazuje da Srbija nije uspela da reši pitanje teških kršenja ljudskih prava u institucijama koja predstavljaju nečovečno i ponižavajuće postupanje – a u nekim slučajevima dostižu i nivo torture“, saopštilo je nekoliko nevladinih organizacija.


Gradovi u Srbiji sa neizvesnošću čekaju novi Prostorni plan - Glas Šumadije\nNaslovna > Društvo > Gradovi u Srbiji sa neizvesnošću čekaju novi Prostorni plan\n22/11/2020 22/11/2020 828Ostavi komentar na Gradovi u Srbiji sa neizvesnošću čekaju novi Prostorni plan\nIzrada trećeg Prostornog plana Srbije za period od 2021. do 2035. godine je u završnoj fazi.\nMeđutim, iz različitih delova zemlje već sada stižu primedbe da je proces netransparentan i da nije predviđeno dovoljno vremena za javni uvid i raspravu, kako bi lokalnim samoupravama bilo omogućeno da iskažu svoje specifične zahteve.\nU Ministarstvu građevinarstva, saobraćaja i infrastrukture, koje je nosilac posla, tvrde da su svi zahtevi, sugestije i primedbe iskazane tokom ranog jаvnog uvida ozbiljno razmatrane. Navode da će, tek nakon sprovođenja stručne kontrole i još jednog kruga javnog uvida, dokument biti upućen na usvajanje u Skupštinu Srbije.\nProstorni plan Srbije je strateški razvojni dokument, kojim se definiše prostorno planiranje i važi za teritoriju cele države. Svi ostali planski dokumenti, kao što su pokrajinski prostorni planovi i planovi na nivou lokalne samouprave, moraju biti usklađeni sa Prostornim planom Srbije. Njime se utvrđuju dugoročne osnove organizacije, uređenja, korišćenja i zaštite prostora Srbije.\nPrvi Prostorni plan Srbije donet je 1996. godine za period do 2010. godine, dok drugi, donet 2010, koji je još uvek na snazi, važi do kraja 2020. godine. Treći Prostorni plan biće donet za period od 2021. do 2035. godine.\nKragujevac u centralnoj Srbiji je primer kako greške iz prošlosti mogu imati ozbiljne posledice po razvoj grada. Četvrti grad po veličini u Srbiji, jedan je od retkih koji nema saobraćajnu obilaznicu predviđenu gradskim urbanističkim planovima još pre pola veka, a još uvek nije u potpunosti završena ni izgradnja brze saobraćajnice do Koridora 10, započete pre 25 godina.\nBez planiranja nema investiranja\nArhitekta Veroljub Trifunović, dugogodišnji direktor Direkcije za urbanizam i izgradnju Kragujevca smatra da su nerešeni saobraćajni, ali i drugi infrastrukturni problemi, posledica pasivnosti lokalne samouprave u pripremi i donošenju drugog Prostornog plana Srbije usvojenog 2010. godine, jer se smatralo da taj dokument nema preveliki uticaj na odluke o izgradnji infrastrukturnih objekata.\nIspostavilo se da nije tako. Upravo ono na šta se Kragujevac sada najviše žali, da su ga zaobišle sve važne saobraćajnice ali i državne investicije u infrastrukturu i druge kapitalne objekte, proisteklo je iz tog plana, rekao je Trifunović za Radio Slobodna Evropa (RSE).\nOn je dodao da je veoma važno da se u trećem prostornom planu Srbije Kragujevac što bolje pozicionira kako bi bar obezbedio početak izgradnje saobraćajne obilaznice i završetak brze magistrale do Koridora 10. Trifunović veruje da je u proteklih deset godina u lokalnim samoupravama u Srbiji porasla svest o značaju Prostornog plana.\nBez planiranja nema investiranja. I zbog toga je veoma važno da proces pripremanja i usvajanja Prostornog plana Srbije bude transparentan i otvoren za sve predloge, ali i da lokalne samouprave imaju stručne ljude koji će da daju konkretne predloge i rešenja za ono što je njihov uži interes, ali u okviru šireg društvenog interesa, rekao je Trifunović.\nČudno favorizovanje novih koridora\nPrema saznanjima RSE, na adresu Ministarstva građevinarstva, saobraćaja i infrastrukture stiglo je dosta primedbi iz različitih krajeva Srbije, koje se uglavnom odnose na državne kapitalne investicije u saobraćajnu infrastrukturu, ravnomeran razvoj i zaštitu prirode.\nPrimedbe ima i Javno preduzeće ”Urbanizam” iz Kragujevca.\nMi smo kao preduzeće sa 60 godina iskustva u planiranju i projektovanju, nudili potpuno besplatno učešće u izradi prostornog plana. Smatrali smo da možemo značajano doprineti ovom strateškom dokumentu, pogotovu što se Kragujevac već godinama zapostavlja ili zaobilazi u mreži državnih puteva prvog i drugog reda, objasnio je za RSE Dragan Dunčić, direktor JP ”Urbanizam”.\nIstovremeno, prema njegovim rečima, favorizuju se neki koridori koji povezuju gradove i opštine sa relativno malim brojem veza u pogledu privrede, demografije, stanovništva i prirode.\nDunčić je dodao da nije bilo čak ni zahteva za bilo kakvom dokumentacijom ili za konsultaciju i da će verovatno novi prostorni plan Srbije (PPS) i mesto Kragujevca u njemu videti tek u javnoj raspravi koja će biti organizovana neposredno pre ulaska tog dokumenta u skupštinsku proceduru.\nMi nismo pozvani, nismo pitani, od nas nije tražena nikakva dokumentacija, nikakve ideje, nikakve sugestije… Jednostavno, mi ćemo kao i svi drugi građani PPS videti u javnoj raspravi i nadamo se da će ona biti transparentna i demokratska i da ćemo moći da argumentovano iznesemo svoje mišljenje o svim rešenjima, rekao je Dunčić.\nDio autoputa na koridoru 10 kroz Srbiju\nDirektor kragujevačkog Urbanizma je rekao da je evidentno da su politika i političari u Srbiji uvek direktno ili indirektno uticali na formiranje prostornih planova i da je i danas situacija nepromenjena.\nRSE je upit za komentar na uključenost Kragujevca u proces izrade novog Prostornog plana uputio i gradonačelnik tog grada, Nikoli Dašiću, koji nije odgovorio do zaključenja ovog teksta.\nNiš s optimizmom čeka javni uvid\nU izradu Prostornog plana Republike Srbije nije uključen ni Zavod za urbanizam iz Niša, ali se tamo očekuje da će interes tog dela Srbije, sublimiran u regionalnom prostornom planu, biti integrisan u nacionalni planski dokument.\nMiroljub Stanković, direktor tog javnog preduzeća rekao je za RSE da je taj plan, koji je Niš, kao regionalni centar, uradio za Toplički, Nišavski i Pirotski okrug, ranije usvojila Vlada Srbije.\nTaj plan je prošao jako složenu proceduru u svim opštinama i okruzima i u njemu je iskazana potreba i planerska vizija ovog dela Srbije po pitanjima demografije, infrastrukture, saobraćaja, urbanizacije, zaštite životne sredine i sve ono što bilo koji prostorni plan treba da sadrži, istakao je Stanković.\nKada bude utvrđen Nacrt prostornog plana Srbije, ističe Stanković, predstavnici Niša će ga pažljivo pročitati i uporediti sa regionalnim planom.\nTada ćemo doći do saznanja na osnovu kojih ćemo podržati republički plan u celosti ili ćemo ukazati na stvari za koje smatramo da su nama značajne i koje se mogu primeniti tokom javne rasprave koja će trajati oko dva meseca, rekao je Stanković.\nMinistarstvo: Sve po planu i proceduri\nU Ministarstvu građevinarstva, saobraćaja i infrastrukture (MGSI) tvrde da je rok za izradu Nacrta plana februar 2021. godine, ali da je radna verzija završena znatno ranije, pa je i stručna kontrola završena pre roka.\nPotom sledi javni uvid i nakon toga, plan ide u Narodnu skupštinu Republike Srbije, navodi se u pisanom odgovoru ministarstva za RSE.\nMinistarstvo je navelo da se Prostorni plan Republike Srbije usvaja Zakonom u Narodnoj skupštini i podsetilo da je to hijerarhijski najviši planski dokument u državi.\nSvi drugi planski dokumenti moraju biti usklađeni sa njim i s obzirom da se usvaja zakonom, on je obavezujući, ističe se u dopisu Ministarstva RSE.\nSve odluke koje se donose su rezultat sveobuhvatnih istraživanja stručnjaka i zasnovane su na ekonomskoj opravdanosti, ekološkoj održivosti i socijalnoj prihvatljivosti, ističe se u odgovoru Ministarstva.\nU Ministarstvu kažu i da im je dostavljeno oko 60 primedbi i sugestija, komentara i predloga, iz cele Srbije – od ”Horgoša do Preševa, od Priboja do Bosilegrada”.\nOve primedbe i sugestije, odnosno komentari i predlozi se, u skladu sa postupkom propisanim zakonom, detaljno analiziraju i u skladu sa zakonom biće na odgovarajući način ugrađene u nacrt plana, koji će tek biti na javnom uvidu, navodi se u odgovoru Ministarstva.\nTagovi: Dragan Dunčić Kragujevac Nikola Dašić


Насловна Инфо Србија SZO: Nema razloga za paniku zbog koronavirusa, Srbija je spremna\nU Kini je potvrđeno da se novi oblik koronavirusa može preneti sa čoveka na čoveka. Devet ljudi je preminulo, a zaraženo je više od 400. Odbor za hitne slučajeve Svetske zdravstvene organizacije zasedaće danas radi procene da li epidemija koronavirusa u Kini predstavlja pretnju na globalnom planu.\nPredstavnik Svetske zdravstvene organizacije u Srbiji Marijan Ivanuš kaže da nema razloga za paniku, kao i da je Srbija spremna.\nMarijan Ivanuš objašnjava da se radi o novom virusu koji kod nekih ljudi može izazvati ozbiljne posledice.\nRazgovor Nade Gogić sa Marijanom Ivanušom\n„Kada se radi o nečemu takvom, kada je moguć prenos bolesti sa čoveka na čoveka i kada virus nije više ograničen na jednu zemlju, razmatra se pitanje kolika je pretnja za zdravlje na međunarodnom nivou“, kaže Ivanuš.\nIstiče da je u takvim slučajevima uspostavljanje Odbora za hitne slučajeve Svetske zdravstvene organizacije standardna procedura definisana Međunarodnim zdravstvenim pravilnikom.\n„Kina je odlično odradila svoj deo posla jer se virus pojavio pre mesec dana. Kina je odmah obavestila Svetsku zdravstvenu organizaciju da se pojavila upala pluća koju uzrokuje nepoznat virus. Saradnja kineskih vlasti i naše organizacije je odlična. Odmah se uključila regionalna kancelarija za taj region, pa i centrala u Ženevi“, kaže Ivanuša.\nNaglašava da svi zajedno rade na tome da se virus prati i da se sazna koliko je obolelih, odakle dolazi virus, kako se prenosi i koliko ljudi ima neki teži oblik bolesti.\n„Ne prenosi se lako, potiče od životinja“\nMarijan Ivanuš objašnjava da puno ljudi zaraženih virusom može imati simptome blage prehlade, a da se samo kod pojedinaca razvija ozbiljna virusna upala pluća koja može dovesti do otkazivanja pluća i ostalih organa, pa i smrti.\n„Zanima nas sa kakvom lakoćom se virus prenosi sa čoveka na čoveka. Kako sada izgleda, taj prenos nije lak kao kod malih boginja, na primer. Mislim da se čak prenosi nešto teže od običnog gripa, ali noćas ćemo znati više“, objašnjava Ivanuša.\nPodseća da su 2005. godine članice SZO prihvatile Međunarodni zdravstveni pravilnik koji definiše i kapacitete koje pojedine zemlje treba da izgrade.\n„Izvršena je analiza i evaluacija spremnosti Srbije da odradi svoj deo posla kada se pojave međunarodne pretnje zdravlju. Rezultati su pokazali da je Srbija jednako dobra kao zemlje Evropske unije“, ističe Ivanuš.\nNavodi da nema direktnih avionskih linija iz Kine za Srbiju, kao i da je na Aerodromu „Nikola Tesla“ u Beogradu uvek na raspolaganju zdravstveni tim koji je spreman da prihvati zaražene putnike, ako je potrebno.\nMarijan Ivanuša objašnjava da virus verovatno potiče od životinja i da se prenos bolesti najefikasnije sprečava termičkom obradom mesa i ličnom higijenom, naročito redovnim pranjem ruku.\nПретходни текст: Fudbaleri Bačke iz Bačke Palanke upalili motore: Ciljaju povratak u elitnu ligu\nСледећи текстDigitalna baza sa 70.000 knjiga u Narodnoj biblioteci „Veljko Petrović“\nЦена нафте скочила на 120 долара за барел


'Tražiću da se zabrani ulazak u Srbiju onima koji su glasali za Rezoluciju'\nIzvor: B92, 18.Jun.2021, 16:37\nMinistar policije Aleksandar Vulin oštro je reagovao povodom sinoćnjeg usvajanja Rezolucije o Srebrenici u Crnogorskom parlamentu.\nSkupština Crne Gore usvojila je sinoć predlog rezolucije o Srebrenici, kojom se, između ostalog, zabranjuje negiranje navodnog genocida u Srebrenici, preneo je RTS.\nTim povodom oštro je reagovao ministar unutrašnjih poslova Aleksandar Vulin, poručivši da su se oni koji su u Crnogorskom parlamentu glasali za Rezoluciju o Srebrenici, >> Pročitaj celu vest na sajtu B92 << ispisali iz Srba.\n"Krivokapić je poslednji put razočarao Srbe, posle ove bruke više ništa od njega ne može da nas razočara", izjavio je ministar Vulin.\n"Predsednik Vučić nije čovek koji zabranjuje, ali tražiću od njega da se onima koji su glasali za Rezoluciju zabrani ulaz u Srbiju, neka svoje porodice, dobro raspoređene po Beogradu, viđaju u Crnoj Gori", poručio je ministar.\nRadio Televizija Vojvodine: Džaferović i Komšić pozdravili Rezoluciju o Srebrenici; Dodik: Neprijateljski čin


30.08.2020 u 10:34\nU Srbiji godišnje nestane i do dve hiljade ljudi\nPredstavnici Fondacije Tijana Jurić upozorili su danas, povodom Međunarodnog dana nestalih, da u Srbiji svakodnevno u proseku nestane troje ljudi, što je kako navode, zabrinjavajuća statistika. Procena je da u Srbiji godišnje nestane između 1.500 i 2.000 ljudi, naveli su predstavnici Fondacije koja se bori da Srbija dobije javni registar nestalih u želji da se i celo društvo aktivno uključi u potragu za njima. U registru koji postoji evidentirana su samo imena 75 nestalih osoba u Srbiji, navodi Fondacija i dodaje da uprkos svim ozbiljnim podacima, koji su saopštili policija nikada nije precizirala broj nestalih niti je napravila registar nestalih. „To su nečije majke, sestre, očevi, dede, sinovi, ćerke… Ljudi nestaju iz raznih razloga – namernih, nenamernih, prisiljenih”,\nSEUL - Gradonačelnik Seula Park Von-sun je nestao, a u toku je potraga za njim, saopštila je južnokorejska policija. Prema navodima polcije, potraga se odbija u četvrti Sungbuk, gde je poslednji put detektovan signal njegovog mobilnog telefona. Njegova ćerka pozvala je policiju ranije danas i rekla da joj je otac nestao, rekao je izvor iz policije koji je želeo da ostane anoniman. Kim Ji-hjeong, zvaničnik iz gradske vlade Seula, potvrdio je da se gradonačelnik ndanas ije pojavio na poslu ne navodeći razlog i da je otkazao sve planirane događaje, prenosi AP. Park, dugogodišnji aktivista i advokat za ljudska prava, izabran je za gradonačelnika Seula 2011. godine, a poslednji, treći mandat, osvojio je u junu. Član je vladajuće Liberalno-demokratske partije i smatran je mogućim


Danas počinje kampanja za predsedničke izbore u Severnoj Makedoniji, čiji je prvi krug zakazan za 21. april, a eventualni i skoro izvesni drugi krug biće održan 5. maja.\nBlerim Reka, kandidat kojeg su predložile dve opozicione partije Albanaca, počinje kampanju u Skoplju, Gordana Siljanovska-Davkova, koju je podržala opoziciona VMRO DPMNE startuje iz Ohrida, a Stevo Pendarovski, iza koga stoji vladajuća koalicija, svoje predizborne aktivnosti počinje u Prilepu.\n"Pravda za Makedoniju, otadžbina poziva" je slogan Siljanovske-Davkove, koja je počela predizborno agitovanje pred rodnom kućom u Ohridu.\n"U Ohridu je počeo moj život, u Narodnoj Republici Makedoniji. Ako trebam menjati ličnu kartu, trebam slagati da sam se rodila u Republici Severnoj Makedoniji. U državi svuda je mrak, a ja želim svetlost. Trenutak početka moje kampanje biće početak kraja jedne vlasti", rekla je Siljanovska-Davkova, dodajući da će svaki grad koji ona poseti za vreme kampanje, dobiti malu besplatnu javnu biblioteku.\nKandidatkinja iza koje je stala VMRO DPMNE je fokusirana više na unutrašnju politiku - na pitanja od ekologije do identiteta, pravnog sistema i životnog standarda.\nSa druge strane, Stevo Pendarovski, kandidat Socijaldemokratskog saveza (SDSM) premijera Zorana Zaeva i Demokratske unije za integraciju (DUI) Alija Ahmetija, više je posvećen spoljnoj politici i perspektivama koje se otvaraju iz nje, kao i omogućavanju pravde za sve. Siljanovska-Davkova kritikuje Prespanski dogovor sa Grčkom, a Pendarovski smatra da on otvara evropske perspektive Makedonije.\n"Mi se zalažemo za Makedoniju integrisanu u Evropu. Moj koncept je za napred, a onaj Siljanovske je za nazad. Ne smemo dozvoliti da se procesi vrate u prošlost, u neizvesnost, u izolaciju, daleko od EU i NATO. Makedoniji je potreban pravi predsednik koji će raditi isključivo u interesu svih građana, spreman sam da vodim prema napred", poručio je Pendarovski, čiji je slogan "Zajedno napred".\nBlerim Reka, kandidat iza koga su stale partije Besa i Alijansa za Albance, sa sloganom "Reka za Republiku", kaže da nudi koncept vraćanja republikanizma i republike.\n"Mi smo za evroatlantsku i multietničku republiku. Makedonija je država, ali nije republika. Biće republika ako umesto vladavine pojedinaca bude vladavina prava, ali ne kao sad, kada su sudstvo i administracija politizovani, kada Sobranje amnestira odgovorne za krivična dela", ističe Reka, dodajući da će zemlja ubrzo biti deo NATO-a, a da će za EU biti potrebne veoma duboke reforme.\nTrojica kandidata juče su potpisali kodeks o fer izborima. Predizborna kampanja završava 19. aprila.


Tokom rasprave u Narodnoj skupštini Srpske o Prijedlogu ekonomske politike za 2012. godinu, Džombić je u replici poslanicima iz reda opozicije rekao da je Vlada Srpske ovu godinu, u ekonomskom smislu, privela onako kako je i planirala u Ekonomskoj politici.\n“Nije mi jasan razlog za toliko neraspoloženje opozicije. Možda je to zato što nismo stali sa isplatama penzija, plata, socijalnih davanja…”, rekao je Džombić i dodao da nije problem što opozicija kritikuje Vladu, ali da je nezdravo što opozicija priželjkuje neisplaćivanje penzija.\nDžombić je naveo da je mogući razlog neraspoloženja opozicije što je Vlada Srpske postigla visok stepen kompromisa sa socijalnim partnerima oko Ekonomske politike i budžeta Republike za 2012. godinu, te Zakona o PIO i Zakona o pravima boraca.\nOn je rekao da je Vlada Srpske uredila oblast unutrašnjeg duga i izvršila verifikaciju unutrašnjeg duga Republike, podsjetivši da to nijedna vlada ranije nije uradila, zbog čega je prijetila blokada računa Republike.\n“U Republici se uredno vrši verifikacija stare devizne štednje, ratna materijalna i nematerijalna šteta i izmiruju obaveze emisijom obveznica”, istakao je Džombić.\nOn je rekao da su svi prijedlozi opozicije, koji se odnose na ekonomsku politiku za 2012. godinu, uvaženi, te dodao da će se u narednom periodu ići u analizu rada svih agencija u Srpskoj.\nGovoreći o Prijedlogu budžeta Republike Srpske za 2012. godinu, Džombić je rekao da ne vidi razloga zbog čega bi neko “potezao” zaštitu vitalnog nacionalnog interesa.\n“Sigurno je da će budžet Srpske, ukoliko bude osporen, biti potvrđen u Ustavnom sudu Srpske. Pokušaćemo da vidimo šta možemo prihvatiti od predloženih amandmana kako budžet ne bi bio blokiran”, zaključio je predsjednik Vlade.\nSjednica Narodne skupštine Srpske, nakon redovne pauze, biće nastavljena u 17.00 časova. Srna\nTagovi: aleksandar dzombicekonomska politikanarodna skupstinavaznovlada rs\nKomentari na članak: Džombić: Vlada ispunila prioritetne ciljeve iz Ekonomske politike\n27.12.2011 u 21:55\nOcigledno da “gospodin” Dzombic ne zivi u istoj drzavi kao i ovaj narod, Uzeli su nam sve sto su mogli, nema posla,\nfakultetlije cekaju na birou il rade u samoposlugama il na gradjevini, dok nepismeni ljudi sa partijskom\nbez obzira sto su vecina sposobna samo za podobnost i nikakav rad, sjede na funkcijama. Al sta je i za ocekivat,\nkad je i vecina naroda takva , nepismena. Zato se ova vlast, a i bilo koja druga ovako ponasa,\njer ovom narodu sve uzmes, al malo pred izbore izadju sa lijepim rjecima i sve dobro. Nek nam Bog\npomogne svima, jer niko drugi nece.\n28.12.2011 u 10:15\nispunila je al sve svoje ciljeve kao sto su povacanje poreza i dadzina,ostalo nikoga u drzavi nezanima,kako zivi radnici sa 370 KM plate,gdje


U 36. broju DFC magazina predstavljamo najznačajnije poruke sa konferencije DFC 365 2021 koja je organizovana 16. septembra u Podgorici. Osim poruka sa konferencije, u Magazinu integralno prenosimo i govor američke ambasadorke Džudi Rajzing Rajnke. Naredni broj donosi i sumiranu verziju DFC-ove nedavno objavljenje studije Ruski uticaj na Balkanu: Slučaj Crne Gore, kao i zakonske akte i propise i implikacije koji kruže oko najavljenog popisa stanovništva u Crnoj Gori.\nNakon 36 izdanja i brojnih aktuelnih tema koje smo obradili u DFC magazinu, odlučili smo da iz žurnalističke pređemo u jednu novu formu studioznijeg sagledavanja i proučavanja pojava/fenomena koji trasiraju crnogorsku društveno-političku zbilju. Na taj iskorak smo se odlučili shvatajući da nas u jednom važnom segmentu, sveobuhvatnom istraživačkom i analitičkom radu sputavaju novinski prostor i rokovi da bismo krupne političke i strateške teme istražili, obradili i pripremili za plasiranje stručnoj i medijskoj javnosti. Čitamo se u nekoj novoj formi!


18:22, 4. 4. 2022.\nUz brojne nepravilnosti, loše organizovan izborni dan, razne vidove izborne korupcije, ugrožavanje biračkih prava, nepoverenje građana u institucije, kao i atmosfera puna tenzija koje su povremeno eksalirale u fizičko nasilje, samo su neke od stvari koje su obeležile jučerašnje izbore u Srbiji, saopštila je CRTA.\nIzborna tišina do nedelje 3. aprila\n21:20, 31. 3. 2022.\nUoči predsedničkih, parlamentarnih ali i lokalnim izborima koji se održavaju u Beogradu i u još 13 opština, u Srbiji u ponoć počinje izborna tišina koja traje do nedelje 3. aprila u 20 sati, odnosno do zatvaranja biračkih mesta.\nRadosavljević: Reforma zdravstva, obrazovanja i privreda osnov programa liste "Ajmo, ljudi"\n08:39, 14. 3. 2022.\nKandidat za premijera na listi „Boris Tadić - Ajmo, ljudi“ Goran Radosavljević kaže da lista koju predstavlja želi da stavi fokus na poljoprivredu i energetiku, jer su te dve oblasti temelj razvoja. Bez domaćeg preduzetništva i investicija nema ekonomije, rekao je u emisiji "15 minuta“.\nNa listi Suverenista 6 južnjaka, među njima producent i direktor “Niških vesti”\n17:33, 23. 2. 2022.\nListu Suverenista predvode Saša Radulović, Milan Stamatović i dr Jovana Stojković, tvrdi zagovornik protiv vakcinacije. Republičkoj izbornoj komisiji prijavili su listu sa 120 imena, među kojima i 6 južnjaka, a najpoznatije je ime Olivera Paunovića, producenta i direktora “Niških vesti”.\nIz Niša će kao i 1996. opet krenuti promene, poručili predstavnici liste “Ujedinjeni za pobedu Srbije”\n19:59, 22. 2. 2022.\nDa će promene na vlasti kao i 1996. godine krenuti iz Niša, poruka je govornika na prvom skupu liste "Ujedinjeni za pobedu Srbije” koji je održan večeras u niškom Narodnom pozorištu. Kandidatkinja za premijerku Vlade Srbije Marinika Tepić poručila je da se narod oslobodio straha, dok je Zdravko Ponoš, kandidat za predsednika, rekao je 3. april istorijska šansa da se "voz koji srlja u provaliju zaustavi" i to olovkom.\nNa listi koalicije Ujedinjeni za pobedu Srbije 32 južnjaka - od preduzetnika do dekana\n12:04, 21. 2. 2022.\nLista koju predvodi Marinika Tepić, a čiji su stožer SSP, Narodna stranka i DS, na listiću će biti pod brojem 5, a na njihovoj izbornoj listi su 32 južanjaka. Najveće šanse da uđe u pralament ima niška preduzetnica iz SSP-a Jelena Milošević koja je 14. na listi, dok je na 250. mestu dekan niškog Pravnog fakuletat Goran Obradović iz Narodne stranke.\nOdmah po raspisivanju izbora, gužve ispred prostorija SNS na jugu zbog prikupljanja potpisa\n11:44, 16. 2. 2022.\nUbrzo nakon što je predsednik Srbije Aleksandar Vučić raspisao izbore za 3. april, sinoć su se u odborima SNS na jugu Srbije stvorile gužve. Kako kažu naprednjaci, građani su se okupili da daju svoj potpis za kandidovanje liste “Aleksandar Vučić - Zajedno možemo sve”.\nZa nove poslanike SNS iz Niša predloženi oni koji su i do sada bili u parlamentu, novo ime Dragan Đorđević\n09:30, 16. 2. 2022.\nNa listi SNS za parlamentarne izbore Niš će, kako kaže funkcioner SNS Miloš Banđur, predstavljati šestoro kandidata. Oni su već aktuleni narodni poslanici u sazivu čiji je mandat skraćen vanrednim izborima koji će biti održani 3. aprila. Novo ime je Dragan Đorđević, a on je aktuelni direktor niške “Pošte” i odbornik SNS u lokalnoj Skupštini.\nNovi-stari predsednici izbornih komisija u Pirotu, Babušnici i Beloj Palanci, promene u Dimitrovgradu\n12:49, 11. 2. 2022.\nJovan Milenković ostao je na čelu Gradske izborne komisije u Pirotu, odlučeno je na vanrednoj sednici Skupštine Grada, a novog-starog predsednika Opštinske izborne komisije ima i Babušnica - Nebojšu Radovanića. Promena nije bilo ni u Beloj Palanci gde je Jovana Vidanović ostala na čelu OIK-a, a promena je bilo jedino u Dimitrovgradu, Gajomira Đorđevića zamenila je Teodora Sokolov.\nIzabran novi sastav Gradske izborne komisije u Prokuplju\n14:09, 10. 2. 2022.\nDosadašnji članovi Gradske izborne komisije u stalnom sastavu razrešeni su na današnjoj vanrednoj sednici Skupštine Grada Prokuplja koja je zakazana po hitnom postupku, a odmah zatim pojedini su ponovo izabrani. Zbog ostavke iz ličnih razloga, kako je rečeno, od danas na funkciji člana Gradskog veća nije Nikola Koprivica, a Skupština je samo konstatovala njegovo razrešenje.\nPajtić: Veći broj predsedničkih kandidata povećava šanse za drugi krug\n08:46, 31. 1. 2022.\nDa su šanse za drugi krug na predstojećim izborima veće ukoliko bude i više predsedničkih kandidata, rekao je profesor Pravnog fakulteta u Novom Sadu i nekadašnji predsednik Demokratske stranke Bojan Pajtić u emisiji Kvaka 23. Smatra da one partije koje ne bude izašle sa kandidatima da prepuštaju glasove Aleksandru Vučiću i da su opozicija pod znacima navoda.


Izvor: B92, 22.Okt.2019, 17:41\nBeograd -- Efekti najavljenih izmena Zakona o porezu na dohodak građana na IT zajednicu biće različiti na pojedine grupe u okviru te zajednice.\nNaime, neće biti isti uticaj na velike kompanije, ljude koji samostalno obavljaju delatnost i za preduzetnike koji imaju svoje radnje ili društva sa ograničenom odgovornošću, kažu u Društvu za informatiku Srbije.\nUpravo zbog različitih efekata najavljenih izmena zakona na pojedine grupe u okviru IT zajednice, Društvo >> Pročitaj celu vest na sajtu B92 << za informatiku Srbije je organizovalo još jedan okrugli sto i to u Privednoj komori Srbije, a nakon rasprave sva mišljenja će sistematizovati i uputiti predlagaču, Ministarstvu finansija.\nOn je naveo da svaka grupa u IT zajednici ima svoje zamerke i dodao da velikim kompanijama odgovara da se uredi ovo pitanje na način na koji se već govori, dok samostalnim preduzetnicima ne odgovara uredjenje na isti način. Kaže i da velikim kompanijama odgovara da imaju zaposlene i da na nivou čitavog tržišta postoji lojalna konkurencija.\n"Ono što smo mi videli krajem prošle godine da je tu došlo do velike polarizacije od onih kompanija koje ne zapošljavaju nikoga kao preduzetnika, svi su po ugovoru o radu, do onih koji zapošjjavaju veliki broj ljudi koji su angažovani kao preduzetnici", kaže Đurđević.\n"Primera radi, za transakaciju, ako se dokaže da padate test, može biti oporezovana 50 i više posto sama ta transakcija", rekao je Trbojević.\nObjasnio je da postoji devet kriterijuma za ocenu testa samostalnosti i ako neko ispuni pet i više kriterijuma onda nije samostalan, a ako ispuni manje od pet, samostalan je.\n"Među devet kriterijuma su prihod, da li imate zabranu rada kod drugoga, da li vam taj nalogodavac određuje radno vreme, da li vam određuje godišnji odmor, da li koristite njegovu opremu, da li radite sa drugim preduzetnicima i slično", naveo je Trbojević.\nBlic: MNOGOBROJNI EFEKTI NOVOG ZAKONA O POREZU Kakav će biti uticaj na IT zajednicu?


Wallander: Razgovori potvrdili snažno partnerstvo SAD i BiH - Klix.ba\nBudući NATO saveznici\nWallander: Razgovori potvrdili snažno partnerstvo SAD i BiH\n14.11.2011. u 18:59\nZamjenica pomoćnika ministra odbrane SAD-a za Rusiju, Ukrajinu i Evroaziju Celeste Wallander izjavila je u ponedjeljak u Sarajevu da Sjedinjene Američke Države vide Bosnu i Hercegovinu kao budućeg NATO-saveznika.\nWallander, koja predvodi delegaciju američkog Ministarstva odbrane, istaknula je nakon razgovora u Ministarstvu BiH da su Sjedinjene Američke Države i nadalje spremne pružati potporu BiH na putu ka članstvu u NATO-u i evropskim integracijama.\nPotcrtala je snažno i trajno partnerstvo dviju zemalja, te ukazala na ulogu koju MOBiH i OSBiH imaju na planu sigurnosti i stabilnosti u regionu i na globalnom planu, kao i u pogledu reformi neophodnih za daljnji napredak BiH.\nVisoka gošća podsjetila je kako je NATO prepoznao napore bh. odbrambenih struktura i omogućio Bosni i Hercegovini da zakorači na posljednju stepenicu na putu ka NATO-u, odnosno MAP-u (Akcijskom planu za članstvo), uz obavezu ispunjavanja preostalih uvjeta koji se tiču statusa nepokretne vojne imovine i rješavanja viška naoružanja.\nAmerička dužnosnica je pozvala na što skorije rješavanja spomenutih pitanja, ocjenivši da ona ne mogu biti predmetom političkih opstrukcija.\nPonovno je iskazala zahvalnost SAD-a građanima BiH za podršku nakon napada na Američku ambasadu te za profesionalnu reakciju nadležnih sigurnosnih institucija u BiH, kao i zahvalnost policajcu koji je povrijeđen, štiteći američke građane.\nZamjenica ministra odbrane BiH za upravljanje resursima Marina Pendeš izjavila je kako su razgovori vođeni u MOBiH još jednom potvrdili puno partnerstvo dviju zemalja, kao i ministarstava odbrane SAD-a i BiH.\nPendeš je naglasila važnost ispunjenja preostalih uvjeta za članstvo BiH u NATO-u, uz očekivanje da će to pitanje biti jedan od prioriteta nakon pune uspostave vlasti na državnom nivou - imenovanja novog saziva Vijeća ministara BiH.\nOdgovarajući na novinarski upit o tome da li je napad na Američku ambasadu utjecao na odnose dviju zemalja, Celeste Wallander je bila izričita, istaknuvši da taj incident nije uopće utjecao na odbrambenu i sigurnosnu saradnju SAD i BiH.\n"Zapravo, snažan odgovor institucija BiH je ojačao naše partnerstvo i potvrdio koliko mi zavisimo jedni od drugih", kazala je Wallander.


Regionalna platforma za kulturu Kooperativa: podrška portalu SEECult.org – Balkanekspresrb.rs\nRegionalna platforma za kulturu Kooperativa: podrška portalu SEECult.org\n21/06/2017 Off By\nPoložaj kulture u masovnim medijima zabrinjava kulturne radnike već duže od desetljeća. U pokušaju da očuvaju prostor komunikacije između kulturnih sadržaja sa publikom i širom javnosti, osiguraju prisutnost kulturne produkcije u medijskom prostoru te stvaraju prostor za raspravu o brojnim društveno-politički relevantnim temama koje upravo kulturno polje pokušava postaviti na stol, brojne inicijative, organizacije i akteri osnivaju i pokreću medijske projekte kojima je cilj odgovoriti na ove probleme.\nJedan od najdugovječnijih primjera ustrajnog i predanog praćenja događanja na kulturnoj sceni, institucionalnoj i vaninstitucionalnoj upravo je SEECult.org – portal za kulturu Jugoistočne Evrope koji je u svom radu fokusiran kako na kulturu u Srbiji, tako i na njezinu širu kontekstualizaciju u prostoru čitave regije. Sustavnim praćenjem kulture, SEECult.org već petnaest godina nadomješta praznine koje se kontinuirano otvaraju u medijskom prostoru, prezentira dinamike kulturnog polja u regiji, gradi prostor dijaloga te afirmira važnost kulture kao jednog od stupova demokratskih društava, njihove izgradnje i razvoja.\nZato ovim putem upućujemo podršku portalu SEECult.org te pozivamo nadležne da još jednom razmotre svoju odluku zajedno sa svim posljedicama koje ona sa sobom donosi u puno širem okviru od samog portala. Nadamo se da će Ministarstvo kulture Republike Srbije kao i Sekretarijat za kulturu grada Beograda prepoznati važnost ovog medija te mu osigurati osnovne uvjete za rad, daljnji razvoj, doprinos demokratizaciji društva i očuvanju prostora slobodne govora i izgradnje dijaloga\nKooperativa – Regionalna platforma za kulturu registrovana je u avgustu 2012. godine u Zagrebu kao nevladino, nestranačko i neprofitno udruženje pravnih osoba. Ona je regionalna mreža organizacija koje deluju na području nezavisne kulture i savremene umetnosti u Jugoistočnoj Europi. Kooperativu su zajednički osnovale 21 organizacija nezavisne kulture iz zemalja regiona: Bosne i Hercegovine, Crne Gore, Hrvatske, Kosova, Makedonije, Slovenije i Srbije, aktivne u svim područjima savremenog kulturnog i umetničkog stvaralaštva.(Press http://platforma-kooperativa.org/)♦\nKonkurs za kolektivno izlaganje umetničkih dela na temu: “ARTAPSTRAKT”\nBatrovci: 30 kilograma droge u automobilu francuskih registarskih oznaka


Mali: Nema monopola u izdavanju licenci računovođama\n► Mali: Nema monopola u izdavanju licenci računovođama\nMinistar finansija Siniša Mali izjavio je danas da nije monopol to što su trenutno samo dve organizacije iz Srbije članice Međunarodne federacije računovođa koje će u Srbiji moći da izdaju licence za obavljanje tog posla.\nMali je u Skupštini Srbije tokom rasprave o Predlogu zakona o računovodstvu rekao da u svetu postoji 178 organizacija članica te federacije i da će oni koji to žele kod svih njih moći da dobiju licencu.\nOn je kazao da u Srbiji trenutno postoje samo dve organizacije koje su članice federacije i da ako se pojavi još neka takođe će moći da daje licence.\nOn je naglasio da se licenca može dobiti i kod drugih organizacija u svetu koje su članice Međunarodne federacije računovođa.\n"U nekom pređašnjem zakonu imali ste monopol. Mi smo želeli upravo taj monopol da izbegnemo", rekao je ministar.\nOn je dodao da je predloženo rešenje najbolje i da daje profesionalcima iz te oblasti mogućnost izbora uz kvalitet koji je definisan upravo time što je organizacija koja daje licencu članica Međunarodne federacije.\nBoljim finansijskim izveštavanjem do stvaranja povoljnijeg poslovnog ambijenta\nMinistar finansija Srbije Siniša Mali izjavio je danas da je cilj predloženih zakona o računovodstvu i reviziji podizanje nivoa kvaliteta finansijskog izveštavanja u Srbiji, što je jedan od preduslova za stvaranja boljeg i poslovnog ambijenta u zemlji za podsticaj razvoja domaće privrede i privlačenje potencijalnih stranih investicija.\nObrazlažući predložene zakone u Skupštini Srbije Mali je rekao da je Predlogom zakona o računovodstvu predviđeno uvođenje elektronske fakture od 1. januara 2022. godine.\n"Obaveza preduzetnicima da fakture, račun i računovodstvene isprave izdaju isključivo u elektronskom obliku će pojednostavi i skratiti vreme za obavljanje ovih poslova i obezbediti brži povraćaj PDV", rekao je Mali.\nOn je kazao da je predviđeno da registar pružalaca računovodstvenih usluga počne da radi 1. januar 2021. godine, a pravna lica, preduzetnici koji pružaju računovodstvene usluge imaju rok od tri godine od stupanja zakona na snagu da usklade poslovanje sa odredbama ovog zakona.\nMinistar je rekao da će Komora ovlašćenih revizora izdavati dozvole pravnim licima i preduzetnicima za rad dok će registar voditi Agencija za privredne registre.\nKako je objasnio, biće zabranjeno krivično osuđivanim pravnim licma i sa njima povezanim licima i saradnicima da budu osnivači i vlasnici firmi koji se bave pružanjem računovodstvenih usluga.\nIstakao je da će javni nadzor nad obavljanjem revizije i kontrola kvaliteta nad radom revizorske struke biti objedinjeni u okviru jedne institucije - Komisija za hartije od vrednosti.\n"Predloženo rešenje je u skladu sa zahtevima EU regulative i najboljom praksom. Sada se ovaj postupak odvija u tri institucije - Komori ovlašćenih revizora, Odboru za javni nadzor nad obavljanjem revizije i Ministarstvu finansija", istakao je Mali i ocenio da će proces od početka kontrole kvaliteta rada revizora do krajnjeg rezultata biti kraći nego što je to bio slučaj do sada.\nGovoreći o Predlogu zakona o kontroli državne pomoći Mali je rekao da su osnovni ciljevi tog zakona jačanje transparentnosti prilikom dodele te pomoći i efikasnija kontrola.\nNaveo je i da se zakon donosi radi ispunjavanje jednog od uslova iz pregovaračkog poglavlja 8 koji se odnosi na konkurenciju.\nMinistar je rekao da se predloženim zakonom obezbeđuje nezavisnost Komisije za kontrolu državne pomoći i da će ta komisija steći status pravnog lica, raspolagati spostvenim budžetom i za svoj rad odgovarati Skupštini Srbije.\n"Komisija će sprovoditi analize dodeljene i instrumenata državne pomoći, ali će i sačinjavati godišnji izveštaj o dodeljenoj državnoj pomoći, godišnji izveštaj o popisu šema državne pomoći. Moći će da zabrani dodelu državne pomoći ukoliko oceni da je neusklađena, ali će moći i da naloži povraćaj već dodeljenih sredstava", rekao je Mali.\nSpisak 100 najvećih poreskih dužnika u Srbiji biće objavljen do kraja godine\nMinistar finansija Srbije Siniša Mali izjavio je danas da će do kraja godine biti objavljen spisak 100 najvećih poreskih dužnika.Mali je u Skupštini Srbije rekao da je zakonska obaveza objavljivanje te informacije jednom godišnje, te da će spisak biti objavljen u narednih nekoliko nedelja, a sigurno do kraja godine.\nMinistar je to izjavio pošto je samostalni poslanik Miladin Ševarlić tražio podatke o poreskim dužnicima, a Mali mu je poručio da kada spisak bude objavljen, onda će moći da polemišu.\nRanije je Poreska uprava redovno objavljivala liste najvećih poreskih dužnika.\nporeski dužnici /


Srbija će biti umrežena auto-putevima i brzim saobraćajnicama | M novine Sremski informativni portal\nM novine Sremski informativni portal > Društvo > Srbija će biti umrežena auto-putevima i brzim saobraćajnicama\nU okviru obilaska značajnih radova i investicija po Srbiji, Aleksandar Vučić, predsednik Srbije obišao je 26. marta sa saradnicima radove na novom mostu preko Save, koji je deo budućeg auto-puta Ruma – Šabac, a potom brze saobraćajnice do Loznice.\nVučić je obišao deo radova kod sela Mačvanski Pričinović, a u razgovoru sa predstavnicima kompanije „Azvirt“ iz Azerbejdžana zatražio je da se ti radovi ubrzaju, posebno na trasi auto-puta i za to je dobio obećanje od strane izvođača radova.\nAuto-put od Rume do Šapca bi trebalo da se završi do kraja septembra ili početka novembra 2023. godine, a brza saobraćajnica do Loznice do kraja oktobra 2024. godine.\nTo znači da je izvođač skratio rokove za 15 meseci. Predsednik Srbije je izrazio zadovoljstvo viđenim radovima na izgradnji novog mosta, uz konstataciju da je važno da se ovaj putni pravac što pre završi.\n– Ovo je veoma važno za građane ovog dela Srbije. Auto-puteve gradimo kako bi građani od toga imali koristi. Srbija će biti umrežena auto-putevima i brzim saobraćajnicama i biće potpuno drugačija zemlja. Do kraja 2025. godine Srbija će biti neprepoznatljiva u odnosu na ono od pre neku godinu – ukazao je predsednik Vučić.\nObilasku radova na izgradnji novog mosta kod Šapca prisustvovali su ministar građevinarstva Tomislav Momirović, direktor „Koridora Srbije“, Aleksandar Antić, v. d. direktora „Puteva Srbije“, Zoran Drobnjak, gradonačelnik Šapca Aleksandar Pajić i predsednik rumske Opštine Slađan Mančić.\nPrvi čovek rumske opštine je ukazao da će novi auto-put, sa Fruškogorskim koridorom i potom brzom saobraćajnicom do Loznice doneti benefite svim opštinama i gradovima, jer će ti putevi povezati privredu, pospešiti razvoj i poboljšati standard građana.\nMančić je dodao da sve ide po planu i da postoji velika verovatnoća da se ovaj deo deonice, dakle 21,5 km auto-puta do Rume, zajedno sa mostom preko Save, završi i pre planiranog roka.\n– U naredne dve godine uposliće se dodatno naša građevinska operativa, sa druge strane podiže se potrošnja, jer ovde u svakom momentu radi 200–300, a očekuje se čak i 500 radnika. Svi ti radnici negde borave, troše novac, dobijaju platu, a da ne pričamo o svoj potrebnoj logistici koja je neophodna za izgradnju ovako kapitalnog projekta – rekao je Slađan Mančić.\nI ovom prilikom predsednik Aleksandar Vučić je pohvalio rad rumske lokalne samouprave, rekavši da je Ruma, u trenutku kada je Srpska napredna stranka došla na vlast u Rumi, imala 576 miliona dinara duga. Danas je to stabilna lokalna samouprava koja svakodnevno na računu ima i do preko 200 miliona dinara. To je lokalna samouprava koja nikom ništa ne duguje. Predsednik je u kratkom vremenskom periodu u rumskoj opštini otvorio šest fabrika.\nSlađan Mančić je ukazao na to da je za prosperitet rumske opštine upravo najzaslužniji predsednik Aleksandar Vučić i politika koju vodi.\n– On je omogućio da mi obezbedimo i izgradimo radne zone, postanemo atraktivni za potencijalne investitore, a sa druge strane da država svojim subvencijama podrži te investitore, kao i da tako zaposlimo veliki broj ljudi i popunimo opštinski budžet. Predsednik je mogao da dođe i više puta, jer smo mi mnogo više fabrika otvorili uz njegovu pomoć, ali zbog njegovih obaveza, trenutno je ta brojka šest. Vrlo brzo ćemo u Rumi otvoriti još dve velike fabrike – britanski „Albon“ i holandsko-makedonski „Gresto“ i možda ćemo već u maju uputiti poziv predsedniku Vučiću, da po sedmi put otvori fabriku na teritoriji naše opštine – istakao je Slađan Mančić.\nDa podsetimo još na neke podatke o ovoj saobraćajnici – most od Šapca do Klenka će imati 28 stubova i biće dug više od 1,5 km. Kompletna saobraćajnica od Rume do Loznice biće duga 77 km, a ugovorena cena radova je 467,5 miliona evra. Radove izvodi firma „Azvirt“ iz Azerbejdžana sa domaćim firmama, podizvođačima.


Mlazni avion F-35, deo vazduhoplovstva Holandije (ilustrativna ftografija)\nNATO je saopštio 24. januara da je stavio svoje snage u stanje pripravnosti i da zemlje-čanice Alijanse šalju dodatne brodove i borbene avione u istočnu Evropu. Kremlj, s druge strane, optužuje NATO i SAD za podizanje tenzija, dok u Kabinetu premijera Velike Britanije kažu da ta zemlja neće slati dodatne vojne trupe u Ukrajinu.\nNeimenovani američki diplomata je za Rojters rekao da SAD razmatraju premeštanje dela trupa iz zapadne u istočnu Evropu.\nKako se navodi u saopštenju objavljenom na sajtu Alijanse, NATO na taj način jača savezničko odvraćanje i odbranu dok Rusija nastavlja svoje vojno jačanje u i oko Ukrajine.\n“Sjedinjene Države su takođe jasno stavile do znanja da razmatraju povećanje svog vojnog prisustva u istočnom delu Alijanse”, navodi se u saopštenju.\n“NATO će nastaviti da preduzima sve neophodne mere za zaštitu i odbranu svih saveznika, uključujući i jačanje istočnog dela Alijanse. Uvek ćemo reagovati na svako pogoršanje našeg bezbednosnog okruženja, uključujući jačanje naše kolektivne odbrane”, rekao je Stoltenberg.\nNATO odbio zahtev Rusije za povlačenjem trupa iz Rumunije i Bugarske\nPrema njegovim rečima, NATO je kao odgovor na rusku ilegalnu aneksiju Krima 2014. godine povećao svoje prisustvo u istočnim zemljama Alijanse, uključujući četiri multinacionalne borbene grupe u Estoniji, Letoniji, Litvaniji i Poljskoj.\n“Ove jedinice, koje predvode Ujedinjeno Kraljevstvo, Kanada, Nemačka i Sjedinjene Države, su multinacionalne i borbeno spremne. Njihovo prisustvo jasno pokazuje da će se napad na jednog saveznika smatrati napadom na celu Alijansu. U istočnom delu Alijanse pre 2014. godine nije bilo NATO snaga”, rekao je Stoltenberg.\nRojters: SAD razmatraju prebacivanje dela trupa u istočnu Evropu\nSjedinjene Države razmatraju prebacivanje nekih trupa stacioniranih u zapadnoj Evropi u istočnu Evropu u narednim nedeljama, rekao je neimenovani diplomata NATO Rojtersu, usred eskalacije tenzija između Ukrajine i Rusije.\n„Ovo ima veze sa američkim trupama koje su već u Evropi“, rekao je diplomata, govoreći pod uslovom anonimnosti, potvrđujući izveštaj „Njujork tajmsa“ u kojem se navodi da američki predsednik Džo Bajden (Joe Biden) razmatra slanje američkih trupa na Baltik i istočnoevropske saveznike.\nDiplomata je rekao da će potencijalna kretanja trupa biti postepena i da bi bilo kakvo popunjavanje praznina NATO-a na njegovom istočnom krilu moglo da se desi u narednim nedeljama.\nDžonson: Obaveštajni podaci 'sumorni'\nPortparol Borisa Džonsona (Johnson) izjavio je u ponedeljak da Britanija ne planira da pošalje borbene trupe u Ukrajinu kako bi joj pomogla da se odbrani od bilo kakve ruske agresije.\nUpitan o komentarima ukrajinskog ambasadora u Britaniji da će poželeti dobrodošlicu britanskim vojnicima u slučaju ruske invazije, Džonsonov portparol je rekao:\n„Apsolutno nema planova za slanje borbenih trupa Velike Britanije u Ukrajinu.“\nBritanija je već poslala mali broj pešadijskih trupa u Ukrajinu da pomognu u obuci odbrambenog naoružanja.\nBritanski premijer je ranije u ponedeljak izjavio da su obaveštajni podaci oko ruske invazije na Ukrajinu “sumorni”, ali ne i neizbežni, jer je upozorio predsednika Vladimira Putina da bi svaki sukob mogao da postane „nova Čečenija“.\n„Moramo veoma jasno da stavimo do znanja Kremlju, Rusiji, da bi to bio katastrofalan korak“, rekao je Džonson medijima, a prenosi Rojters.\nUpitan da li misli da je invazija sada neizbežna, Džonson je odgovorio:\n„Obveštajne službe su prilično sumorne po ovom pitanju. Ne mislim da je to sada neizbežno, mislim da taj smisao još uvek može da prevlada”, rekao je premijer Velike Britanije.\nDžonson je rekao da će razgovarati sa kolegama liderima o tom pitanju kasnije u ponedeljak.\n„Takođe moramo da pređemo preko poruke da će invazija Ukrajine, iz ruske perspektive, biti bolan, nasilan i krvav posao i mislim da je veoma važno da ljudi u Rusiji shvate da bi ovo mogla biti nova Čečenija”, rekao je Džonson.\nKremlj: NATO i SAD podižu tenzije\nS druge strane, Kremlj je u ponedeljak optužio Sjedinjene Države i NATO za podizanje tenzija.\nPortparol Kremlja Dmitrij Peskov rekao je da Vašington i NATO eskaliraju tenzije kroz „informacionu histeriju“ i „konkretne akcije“, dodajući da je rizik od ofanzive ukrajinskih trupa na separatiste koje podržava Moskva „veoma visok“.\n„Živimo u agresivnom okruženju“, rekao je Peskov novinarima na konfereniciji za medije, dodajući da predsednik Rusije Vladimir Putin preduzima „neophodne mere“ da zaštiti zemlju.\nPeskov je u ponedeljak optužio Ukrajinu da priprema ofanzivu na istoku zemlje, gde se ukrajinske trupe bore protiv proruskih separatista od 2014. godine.\n“Ukrajinske vlasti koncentrišu ogromnu količinu snaga i sredstava na granici sa samoproglašenim republikama“, rekao je Peskov.\n„Priroda ove koncentracije govori o pripremama za ofanzivu“, rekao je on, dodajući da je rizik od takve operacije sada „veoma visok, veći nego ranije“.\nPolsednih sedmica rastu tenzije između Rusije i Zapada zbog odluke Kremlja da rasporedi jake vojne snage na ukrajinskoj granici.


Grujić: "U inostranstvo samo pod jednim uslovom!" - Sportske.net\nGrujić: "U inostranstvo samo pod jednim uslovom!"\nVezni fudbaler Crvene zvezde Marko Grujić poručio je da nema nameru da napusti klub osim ukoliko egzistencija vicešampiona Srbije bude zavisila od njegovog transfera.\nZlatni "Orlić", skroman dečko, vozi "Yuga"...Zvezdin napadač "posvađao" Kazahstance!Zvezdo, pazi, Kairat redom gazi!Zvezda - Pojačanje konačno stiže, a ko će još otići?PSŽ - Rajković nije jedina opcija!\nFudbalski klub Crvena zvezda suočen je sa (pre)ranom eliminacijom iz kvalifikacija za Ligu Evrope zbog čega u Ljutice Bogdana razmatraju na koje načine će pronaći novac neophodan za normalno funkcionisanje.\nUprkos tome što postoji načelni plan da se omladinski reprezentativci koji su na ceni ne prodaju ovoga leta nužda će vrlo verovatno naterati crveno-bele da već do kraja jula u zamenu za dobra obeštećenja aminuju transfere Predraga Rajkovića, Marka Grujića i Vukašina Jovanovića.\nDrugonavedeni se nalazi na meti nekih od najvećih evropskih klubova među kojima je i Čelsi ali za sada "povlači ručnu" kada je reč o transferu.\n"Informisan sam za ponude. Znam planove Čelsija, sigurno je da mi laska da se takvi klubovi interesuju, ali moj stav ostaje isti. Ne bih ja još u inostranstvo. Želim da ostanem u Zvezdi bar još godunu dana, to sam rekao i upravi" kaže Marko Grujić za "Novosti".\nUprkos tome što ne bi želeo da napusti Crvenu zvezdu, Marko Grujić priznaje da samo pod jednim uslovom može da prihvati eventualni transfer.\n"Ako egzistencija kluba bude zavisila od mog odlaska, onda ću se povinovati odluci i otići. Nikad ne bih pravio kompromise kad je Zvezda u pitanju, učiniću sve ono što odgovara mom klubu" poručuje mladi vezista.\nCrvena zvezda ima tri konkretne ponude za Marka Grujića a najunosnija je ona koju nudi investicioni fond (2 miliona evra), dok su HSV i Porto voljni da plate 1.5 miliona evra.


Privreda Okruga, pod vanrednim okolnostima, za sada, radi - KruševacGrad\nSve veće fabrike na području Rasinkog okruga za sada rade, uspostavljena je kompletna logistika u vanrednom stanju, a ovdašnja Regionalna privredna komora je u stalnoj komunikaciji sa Privednom komorom Srbije kako bi privrednicima dala potrebne instrukcije za rad u vanrednom stanju, odnosno kako bi se privredni život odvijao nesmetano. To je saopšteno iz kruševačke Regionalne privedne komore\n– Za sada sve veće firme u Rasinskom okrugu: Kuper tajer, Trajal, PPT Petoletka, Namenska, Zaptivni elementi, PPT TMO, Henkel, Armature rade, osim kompanije Kromberg i Šubert koja je po nalogu svoje centrale iz Nemačke obustavila proizvodnju na dve nedelje, a radnicima za to vreme obezbedila plaćeno odsustvo. Isto važi za male i za srednje firme – navedeno je u saopštenju Komore.\nU RPK napominju da su autoprevoznici izašli u susret privredi obezbedivši polaske za prevoz radnika, četiri trgovinska lanca i 21 objekat su jutros, u periodu od četiri do sedam sati bili na raspolaganju penzionerima, trgovine su dobro svabdevene osnovnim životnim namirnicima i sredstvima za higijenu, a veleprodaje u magacinskim prostorima imaju dovoljnu količinu robe na raspolagaju.\nNa području našeg Okruga radi prehrambena industrija: “Branko Perišić” i sve manje pekare, mlekare, drvna industrija, ambalažeri te klanična industrija.\n– Privreda Rasinskog okruga radi, i mi ćemo se maksimalno potruditi da tako ostane i u narednom periodu – poručuju iz kruševačke Regionalne privredne komore, a građane mole da slušaju preporuke Vlade i ostanu kod svojih kuća.\n26.05.2022 0 172\n07.02.2022 0 293\n30.09.2021 0 370\n23.09.2021 0 326\n27. juna 2022., 11:26


Prodaje se hostel u centru Zrenjanina (FOTO) - RTV Santos\nProdaje se hostel u centru Zrenjanina (FOTO)\nPad kamata na oročene bankarske depozite je mnoge naše sugrađane, koji imaju štednju u banci, navelo da razmišljaju o kupovini nekretnine koju bi izdavali i od kirije eventualno ostvarili veći prihod nego od kamate u banci.\nPonuda nekretnina u Zrenjaninu je veoma dobra, ali teško je naći kvalitetnu nekretninu koja vlasniku može doneti pristojnu mesečnu rentu.\nU razgovoru sa Vladimirom Kiseljevim, vlasnikom agencije za promet nekretnina „Mega City Union“ istražujemo za koliko godina kupac nepokretnosti u Zrenjaninu može da vrati uloženo.\n-U ponudi imamo dosta nekretnina, a situacija na tržištu je takva da se investicija u nekretninu može vratiti prosečno za 20-30 godina.\nDvosobni stanovi na Bagljašu se prodaju po ceni od 25.000 evra, a prosečna renta je oko 100 evra, što znači da se ulaganje vraća tek posle 20 godina, dok se trosobni stanovi na 4. julu, čija je cena preko 40.000 eura rentiraju po istoj ceni, najviše zbog visoke cene grejanja i ostalih komunalija. Kod ove investicije je potrebno više od 30 godina da se vrati uloženo, ističe Kiseljev.\nNekretnine u ponudi koje brže mogu vratiti uložen novac, a kod kojih se uložena investicija može povratiti za manje od deset godina je prenoćište-hostel u centru grada u neposrednoj blizini Hotela Vojvodina.\nKod nekretnina ovog tipa je veoma bitna lokacija i to dosta utiče na brz povrat investicije. Hostel u centru Zrenjanina ima 7 soba, a prema rečima vlasnika, može se dobiti minimum 500 evra od izdavanja. Vrednost hostela je procenjena na 60.000 evra.\nIzuzetno visoku ocenu ovaj smeštaj dobio je na sajtu www.booking.com\nPrethodnoIzmena režima saobraćaja\nSledećePromenljivo vreme nas očekuje u narednim danima


Kostunica oglasava pobedu | Institute for War and Peace Reporting\nKostunica oglasava pobedu\nPristalice srpske opozicije proslavljaju nakon oglasavanja istorijske izborne pobede nad milosevicem.\nGotovo da niko u Beogradu nije spavao u noci izmedju nedelje na ponedeljak dok je na hiljade pristalica opozicije, naslucujuci izbornu pobedu nad jugoslovenskim predsednikom Slobodanom Milosevicem, izaslo na ulice.\nSudeci po nezvanicnim podacima iz opozicionih stranaka, posle prebrojavanja oko polovine birackog tela koje iznosi oko 7,4 miliona stanovnika Vojislav Kostunica ubedljivo vodi sa velikim sansama da vec u prvom krugu osvoji natpolovicnu vecinu i pobedi.\nDemokratska opozicija Srbije (DOS) kaze da Kostunica ima 55 odsto glasova sto je za oko 21 procenat više od Milosevica.\n"Sudeci po nasim podacima sa izbora, nasa pobeda u prvom krugu je sigurna", rekao je Kostunica u ponedeljak ujutro.\nRezim, medjutim, tvrdi da pobedjuje opoziciju. Vladajuca Socijalisticka partija Srbije kaze da je Milosevic dobio 47 odsto glasova sto je za cetiri odsto vise od Kostunice.\nBar 20.000 ljudi, poklonika opozicije, izaslo je na ulice Beograda da pozdravi Milosevicev poraz. Mnogi su se okupili ispred sedista Demokratske stranke, najvece clanice DOS, da sacekaju izborne rezultate. Na gotovo svakom uglu ljudi su mobilnim telefonima razmenjivali su informacije. Internet sajt nezavisne beogradske stanice B2-92 veci deo noci nije bio dostupan zbog velikog broja poseta.\nVlast je u medjuvremenu organizovala kontraskup svojih pristalica na obliznjem Trgu republike. Tamo je na brzinu organizovan koncert na kome su nastupili pevaci vezani za PGP produkciju koja je pod okriljem rezimske Radio-televizije Srbije.\nIzmedju dve grupe demonstranata u nedelju oko 22 casa postavljen je kordon specijalne policije, opremljene za razbijanje ulicnih demonstracija. Na Trgu je bilo dosta pripadnika policije u civilu, koji se nisu trudili da sakriju radio-stanice.\nAli, uskoro se pokazalo da je tolika prisutnost policije nepotrebna, jer se na Trgu skupilo svega stotinjak pristalica rezima, koji su nosili zastave JUL-a.\nBudimir, razocarani penzioner iz prigradskog naselja Galenika, izjavio je da mu je receno da je dosao na slavlje povodom Miloseviceve pobede.\n"Organizovali su nam autobus i rekli da ce nas biti najmanje sto hiljada, a vidi ovo - saka jada. Sramota", zalio se on.\nJedan mladic, pristalica opozicije, prisao je na Trgu zameniku ministra za sport u vladi Srbije, Dragoljubu Kocovicu, jednom od organizatora rezimskog kontraskupa i opsovao ga. Nekoliko telohranitelja ga je savladalo i uhvatilo, ali je uspeo da se otrgne i pobegne.\nPristalice opozicije, koje su se okolnim putevima probile do kordona zestoko su izvizdali pevace.\nPovicima "Crvena bando" i "Spasi Srbiju i ubij se, Slobodane", pozdravljen je Sinisa Vucinic, lider jedne od Milosevicevih satelitskih partija, kada je oko ponoci prosao trgom. Koncert je okoncan posle toga.\nPrema nezvanicnim izvorima, vodja radikala, Vojislav Seselj, nekadasnji saveznik Milosevica, prvi je saopstio vodjstvo Kostunice. Oko 22.30 on je u hodniku svoje partije nezvanicno izjavio: "Milosevic je pukao".\nU stabu Socijalisticke partije osecala se pogrebna atmosfera za razliku od izbornog staba DOS-a gde je celu noc vladalo raspolozenje na ivici euforije.\nPortparol SPS, Nikola Sainovic rekao je iste veceri oko 22.45 da je Milosevic trijumfovao na Kosovu i najavio "mogucnost pobede u prvom krugu".\nPola sata kasnije njegov koalicioni partner Ivan Markovic, portparol JUL-a, saopstio je takodje rezultate sa Kosova, ali je u njegovoj interpretaciji ne samo Milosevic stajao jos bolje, nego Kostunica u nekim kosovskim opstinama nije imao nijedan glas.\nDOS je u medjuvremenu odbacio rezultate sa glasanja na Kosovu, jer je uprkos velikom broju glasaca koji su izasli na izbore, broj isuvise mali da bi uticao na krajnji rezultat.\n"Nas osnovni zadatak je da sprecimo manipulaciju sa albanskim glasovima i da pruzimo Srbima sansu da glasaju za koga god hoce", izjavio je portparol DOS-a, Milan Savic.\nKontrolori DOS-a javili su da su izborne jedinice u krajevima sa etnickim Albancima gotovo napustene, rekao je Savic.\nSainovic je napustio stab zajedno sa obezbedjenjem ubrzo posle Markovicevih komentara. U sedistu SPS moglo se cuti da je Sainovic zajedno sa ostalim clanovima staba na sastanku kod Milosevica gde se dogovaraju dalji koraci.\nVec oko jedan cas po ponoci, u vreme dok su pristizali rezultati glasanja pripadnika vojske i policije, Savezna izborna komisija, SIK, prekinula je rad, a da se nijednom nije obratila novinarima, cak ni da im, kako je uobicajeno, saopsti koliko je biraca izaslo na izbore.\nPredstavnike Srpske radikalne stranke, DOS-a i Srpskog pokreta obnove koji su odmah protestovali protiv ove odluke, policija je izbacila iz prostorija.\n"Nije u toku nikakvo brojanje, sede i cekaju da se nesto zakaze. Nemamo nijedan preliminarni rezultat", rekao je Sinisa Nikolic, predstavnik DOS u SIK-u, koji tvrdi da je izborni materijal zakljucan i obezbedjen.\n"Ovakav postupak Savezne izborne komisije je nezakonit jer se sa radom ne prestaje dok se brojanje ne okonca", rekao je beogradski advokat Srdjan Radovanovic.\nU isto vreme sa internet sajta SPS uklonjeni su rezultati koji govore da je Kostunica u vodjstvu i postavljeni oni koje je saopstio Sainovic.\nOpozicioni politicari veruju da je Milosevic odlucio da nastima rezultat izbora tako da on udje sa Kostunicom u drugi krug. Kandidat mora osvojiti preko 50 odsto glasova da bi pobedio u prvom krugu glasanja.\n"Nadam se da je vlast shvatila poruku gradjana i da sam na Milosevicevom mestu ne bih iskusavao ovaj narod za 14 dana", rekao je Zoran Djindjic, lider DS, potvrdjujuci informacije da vladajuca koalicija pokusava da svog predsednickog kandidata progura u drugi krug.\n"Milosevic za 14 dana moze da pobedi samo ako ubije Kostunicu", euforicno je rekao jedan od lidera DOS-a.\nOpozicioni analiticari predvidjaju da SPS, JUL i Socijalisticka narodna partija na celu sa Momirom Bulatovicem, Milosevicevim saveznikom, planiraju da oforme koaliciju unutar saveznog parlamenta. Ovi analiticari predvidjaju, takodje, da ce Milosevic priznati poraz na lokalnim izborima.\nIako je jos rano za izborne analize, Milosevicev poraz moze se najpre pripisati izuzetnom odzivu biraca, najvecem do sada prema recima Marka Blagojevica, saradnika nevladine organizacije, Centra za slobodne izbore i demokratiju, CeSID.\nCeSID procenjuje da je glasalo oko 75 odsto birackog tela, dok se u redovima opozicije barata i podatkom od 80 odsto. SPS procenjuje da je izaslo samo 55 odsto biraca.\nU Crnoj Gori, odziv je bio veoma mali. Glasalo je manje od 30 odsto biraca, sto moze da ohrabri crnogorskog predsednika Mila Djukanovica koji se zalagao za bojkot izbora.


PREKREČEN GRAFIT MRŽNJE PREMA IMIGRANTIMA U NOVOM SADU\n…po hitnom postupku\nAnti-grafiti jedinica “Gradskog zelenila” prekrečila je po hitnom postupku poruku mržnje protiv imigranata, ispisanu na zidu kuće u ulici Stefana Stefanovića, u centru Novog Sada, saopštilo je to novosadsko javno preduzeće.\nDirektor “Gradskog zelenila” Aleksandar Bogdanović osudio je pojavu grafita, istakavši da ovakvi natpisi predstavljaju atak na Novi Sad i Novosađane. Bogdanović je naglasio da je gradonačelnik Miloš Vučević oformio Anti-grafiti jedinicu da bi se uklonili svi grafiti mržnje i poslala poruka da je Novi Sad grad tolerancije.\n“U Novom Sadu nema mesta mržnji, šovinizmu, niti provokacijama bilo koje vrste. Gradonačelnik Vučević i SNS bore se da Novi Sad bude grad po meri svih njegovih stanovnika i posetilaca. Grad u kojem nema mesta razlikama bilo koje vrste. Sredina oslobođena bilo kog oblika mržnje”, rekao je Bogdanović.\nDirektor JKP “Gradsko zelenilo” u dogovoru s gradonačelnikom Vučevićem apelovao je na nadležne organe da što pre otkriju autore spornog grafita mržnje, njihova imena saopšte javnosti i pokrenu odgovarajući krivični postupak u skladu sa zakonom.\nUpišite tekst * − three = zero


Protest Jedan od pet miliona danas u Novom Sadu, posvećen pretučenim studentima | Autonomija\nProtest Jedan od pet miliona danas u Novom Sadu, posvećen pretučenim studentima\nNa skupu će biti ponovljeni i zahtevi studentskog protesta protiv nasilja\nProtest „Jedan od pet miliona“ biće ponovo održan danas u Novom Sadu ispred Srpskog narodnog pozorišta u 19 sati, a organizatori su najavili da će biti posvećen trojici pretučenih studenata iz tog grada i borbi protiv nasilja.\n„Zbog serije napada na organizatore protesta i građanske aktiviste protekle nedelje u Novom Sadu, u kojim su pretučena trojica studenata, ovonedeljni protestni skup će u celosti biti posvećen upravo borbi protiv nasilja“, piše u najavi.\nNa skupu će govoriti nekadašnja rektorka Univerziteta u Novom Sadu Fuada Stanković i profesorka Beogradskog univerziteta Biljana Stojković, kao i pretučeni student Filozofskog fakulteta u Novom Sadu Dejan Bagarić, te studentkinja Ana Mirkajlović.\nBagarić je pretučen neposredno posle prošlog protesta u Novom Sadu.\nNa skupu će biti ponovljeni i zahtevi studentskog protesta protiv nasilja, koji je održan u utorak ispred Pravnog fakulteta.


Goran Danilović o partnerima DPS-a: Digli smo cijenu političkim predatorima – Borba\nLider ujedinjene Crne Gore (UCG) Goran Danilović ocijenio je da je pogešno na lokalnom nivou pregovarati sa manjim konstituentima vlasti Demokratske partije socijalista (DPS), i očekivati da su lokalno drugačiji i principijelniji.\nDanilović je u izjavi dostavljenoj medijima naveo da iskustvo uči opoziciju da je skorije napravila krupne greške u pokušajima da smijeni DPS i prvi put u istoriji na izborima promijeni vlast.\n„Nudeći manjinske vlasti malim partnerima DPS-a podizali smo im cijenu, i zato danas predstavljaju ni malo manji problem od Đukanovićeve stranke koja ih je isforsirala do nivoa da odlučuju“, kazao je on.\nKako je naveo, vrijeme je pokazalo da su manji partneri DPS-a „potom postajali politički predatori, i da su zaogrnuti plaštom manjeg ili predstavnika manjinskih naroda postajali dominantni činioci zloupotreba državnih resursa i rukovodećih pozicija“.\n„Vjerujem s toga da je duboko pogešno na lokalnom nivou pregovarati sa manjim konstituentima DPS vlasti i očekivati da su lokalno drugačiji i principijelniji. Ta politika nije samostalna ni juče ni danas – neće biti ni sjutra“, upozorio je Danilović.


Iz budžeta Srbije je za najnoviju meru podrške ukupno izdvojeno 13,6 milijardi dinara, navode u resornom ministarstvu\nIsplata po 20 evra državne pomoći građanima, u dinarskoj protivvrednosti (2.352 dinara), počinje danas! Novac će dobiti ukupno 5,8 miliona građana Srbije koji su se prijavili, ili im to po automatizmu pripada (penzioneri), a finansijska sredstva koja država isplaćuje deo su trećeg paketa podrške privredi i građanima u cilju ublažavanja posledica pandemije koronavirusa.\nNovac će danas prvo biti isplaćen na račune oko 1,74 miliona penzionera, kao i korisnicima novčane socijalne pomoći i osobama u Zavodu za izvršenje krivičnih sankcija, a zatim sutra i u četvrtak (8. i 9. decembra) i svim ostalim punoletnim građanima Srbije.\nZatvara se treći paket pomoći\nMinistar finansija Siniša Mali precizirao je da će sutra (8. decembra) 20 evra biti isplaćeno za 2.328.123 građana, a u četvrtak (9. decembra) novac će dobiti još 1.729.707 građana.\n- Za ovu meru podrške ukupno je opredeljeno 13,6 milijardi dinara, a isplatom tog novca završavamo isplate u okviru trećeg paketa podrške u ovoj godini – rekao je Mali, i podsetio da su do sada uspešno realizovana tri paketa podrške privredi i građanima Srbije koja su vredna oko osam milijardi evra, odnosno 17 odsto BDP-a Srbije.\nPare za neiskorišćene turističke aranžmane biće vraćene tek posle letnje sezone?\nRekordna količina novca na tržištu nepokretnosti u Srbiji: Povećanje od 27 odsto u odnosu na prošlu godinu\nPazite se, u Srbiji je sve više lažnih dolara: NBS otkrila osam puta više falsifikata nego pre krize\nOn je istakao da je u maju i novembru 5,7 miliona građana dobilo dva puta po 30 evra, da su vakcinisani građani u junu, kao nagradu, dobili po 3.000 dinara, a nezaposleni po 60 evra.\n- Podsećam vas i da su penzioneri u septembru dobili još po 50 evra novčane podrške, a naši najstariji sugrađani mogu da očekuju još po 20.000 dinara u februaru, kao što smo i predvideli budžetom za 2022. godinu - naveo je ministar finansija.\nPrema tome, do kraja ove godine najviše novca na ime državne pomoći, zbog pandemije koronavirusa, dobiće 1,7 miliona penzionera.\nZnačajna suma u februaru...\nNaime, ukupna novčana podrška u toku ove godine za najstarije sugrađane iznosi 130 evra (15.286 dinara), plus 3.000 dinara za sve vakcinisane, što je 18.286 dinara. S obzirom na to da će država već u februaru 2022. godine, kako su najavili u Ministarstvu finansija, svim penzionerima uplatiti po 20.000 dinara, ukupna suma koju će dobiti za manje od godinu dana (od maja do februara) iznosi 38.286 dinara.\nTakođe, nešto više novca u toku ove godine sleduje nezaposlenim građanima koji su evidentirani na Birou rada, tačnije ukupno 165 evra. Oni su dobili dva puta po 30 evra (kao i svi punoletni građani) i još po 60 evra, što im je isplaćeno polovinom juna, i plus 20 evra u decembru. Ako su vakcinisani i za to se prijavili, imali su pravo na još 3.000 dinara. To je ukupno 165 evra, odnosno po 19.461 dinar.\n20 evra isplata novca pomoć za građane ko dobija najviše državna pomoć paket mera


Fabrike radnicima na američki način - 18.01.2021, Sputnik Srbija\nVest da je poznati proizvođač akustičnih gitara, američka firma „Tejlor gitars“, odlučila da sve njene akcije budu u rukama zaposlenih u toj firmi, koliko god... 18.01.2021, Sputnik Srbija\nNa to ukazuje sagovornik Sputnjika, konsultant za strana ulaganja i dobar poznavalac američkog načina poslovanja, Mahmud Bušatlija, koji napominje da se za tim modelom najčešće poteže u kriznim situacijama.\n„Tejlor gitars“, doduše, nisu u krizi. Firma koja postoji 47 godina i ima 1200 zaposlenih, u 2019. je proizvela 170.000 gitara i imala prihod od 122,4 miliona dolara. U aprilu 2020. godine kompanija Mjuzik trejds ih je u godišnjoj studiji rangirala kao 15. dobavljača instrumenata u Severnoj Americi.\nTrenutno imaju narudžbine za 125.000 gitara, a samo u jednom danu u decembru primili su porudžbine u iznosu od 17,4 miliona dolara.\nAmerička kompanija akcije podelila radnicima\nSuosnivači firme „Tejlor gitars“, Bob Tejlor i Kurt Listug su, međutim, ovih dana objavili da su se odlučili za sprovođenje ESOP-a ( Employee Stock Ownership Plan), plana za vlasništvo zaposlenih nad akcijama, koji bi, kako smatraju, kompaniji trebalo da omogući nezavisnost na duže staze. Objasnili su da žele na vreme da utru put budućnosti kompanije u čiji su proizvod ugradili puno ljubavi i entuzijazma, kako bi ona nastavila da radi i kada se uskoro povuku u penziju. Ocenili su da rešenje nije u prodaji drugoj kompaniji, nit u dovođenju strateškog partnera.\n© REUTERS / Charles PlatiauPoznati proizvođač akustičnih gitara, američka kompanija Tejlor gitars sve akcije podelila je zaposlenima.\nPoznati proizvođač akustičnih gitara, američka kompanija Tejlor gitars sve akcije podelila je zaposlenima.\nBušatlija objašnjava da je prenošenje akcija zaposlenima jedan od elemenata upravljanja kapitalom i prenošenje tog kapitala na one koji stvaraju profit. Čak i velika preduzeća, velika akcionaraska društva, povremeno imaju običaj da na tržištu otkupljuju svoje akcije da im ne bi pala vrednost. Zavisno od države do države, ili od berze do berze, određeno je vreme tokom koga mogu da zadrže te akcije, pošto zakon ne dozvoljava da firma ima svoje akcije.\n„Nakon toga te moraju ili da ponište i taj kapital da podele akcionarima, ili da ga potpuno isključe, da otpišu kapital koji je u tim akcijama u vlasništvu firme. Tada se koristi taj mehanizam koji znači stimulaciju radnika“, kaže naš sagovornik.\nUpravljanje ipak van domašaja\nSvi oni koji rade imaju pravo na određene bonuse na kraju godine i podele im se neke pare iz profita, ili im se, kako precizira, daju te akcije.\n„U principu, te akcije ne mogu da utiču na upravljanje preduzeća, ali ako hoćete smisleno da podelite akcije preduzeća, onda ćete prvo pretvoriti jedan deo akcija u preferencijalne, koje nemaju pravo upravljanja, nego samo imaju fiksni prihod i ti akcionari se prvo isplate. Na taj način vi praktično vežete radnike za preduzeće“, objašnjava Bušatlija.\nOn napominje da se kada se akcije podele zaposlenima tada odredi i njihova cena i oni kasnije ako žele da ih prodaju ne mogu da se pozivaju na berzanske cene u tom trenutku. Ukoliko hoće da ih prodaju prvo moraju da ih ponude većinskim vlasnicima po toj unapred ustanovljenoj ceni.\nTo je, kako kaže, jedan mehanizam koji je vrlo složen, ali je i vrlo operativan, jer firme, pogotovo u kriznim situacijama, moraju na neki način da zadrže lojalnost radnika, između ostalog i zato što oni ne mogu odmah da prodaju te akcije.\nCC0 / Unsplash / Alexander Mils / Do prodaje akcija može da dođe tek pošto zaposleni ispuni određene uslove.\nDo prodaje akcija može da dođe tek pošto zaposleni ispuni određene uslove.\nNekome može samo da zaliči na socijalizam\nUz to, do prodaje akcija može da dođe tek pošto zaposleni ispuni određene uslove, pre svega pošto u firmi provede određeni broj godina, kada odlazi u penziju, ili daje otkaz. Radnici tada ne mogu sa sobom da ponesu akcije, već samo novac koji su od kompanije dobili za njih.\nTo što su akcije podeljene svim zaposlenim u firmi može nekome samo da liči na socijalizam, kaže Bušatlija i dodaje:\n„Nema to veze sa socijalizmom. To je čisti kapitalizam. Ako hoćete radniku da date akcije to je uvlačenje radnika u kapital, a to je potpuno suprotno od socijalizma. To se praktikovalo još u 19. veku u Engleskoj i Nemačkoj. Čak firma kao što je 'Krup', koja je bila isključivo u vlasništvu familije, u nekim momentima je podelila akcije i radnicima tako da tu nije ništa čudno“, ističe sagovornik Sputnjika.\nNa to ukazuje i činjenica da se ovim potezom firma „Tejlor gitars“ samo pridružila drugim uspešnim kompanijama koje posluju po ESOP-u, među kojima su i Klif bar end kompani, King Artur flaur bejking kompanija, V.L. Gor end Asosijejts...\nAmerikanci će tek tragati za novim formama\nBušatlija, uz to, napominje, da će se tek pojavljivati neke potpuno nove forme poslovanja jer je, kako kaže, američka privreda u prilično teškoj situaciji.\nAmerička ekonomija po nominalnom BDP-u jeste prva na svetu, ali samo zahvaljujući tome što se više od 60 odsto profita u Americi u toku godine ostvari na finansijskom tržištu i to u masi daje ogroman BDP. Ali kada gledate BDP po paritetu kupovne moći tu su Kinezi već nekoliko godina značajno ispred Amerike, jer imaju 95 odsto svoje ekonomije u proizvodnji, podseća on.\n© Depositphotos / FeverpitchKada gledate BDP po paritetu kupovne moći tu su Kinezi već nekoliko godina značajno ispred Amerike, jer imaju 95 odsto svoje ekonomije u proizvodnji.\nKada gledate BDP po paritetu kupovne moći tu su Kinezi već nekoliko godina značajno ispred Amerike, jer imaju 95 odsto svoje ekonomije u proizvodnji.\nNaš sagovornik, takođe, napominje da će Amerikanci u periodu koji sledi, da li će to biti za pet ili više godina, ali sigurno morati da se prilagođavaju činjenici da dolar gubi poziciju jedine ozbiljne valute koja zamenjeuje zlato. Nafta i oružje, dva tržišta koja su potpuno bila u rukama dolara, više to nisu, jer je počelo da se trguje u nacionalnim valutama i to između velikih zemalja kakve su Indija i Rusija, Kina i Saudijska Arabija, napominje Bušatlija.\n„Amerikanci će morati da budu mnogo kreativniji nego do sada. Oni su bili kreativni u stvaranju lažnog novca, odnosno finansijskih derivarta, ali sada će morati da smišljaju organizacione forme i neki zaštitini mehanizam jer oni sve više zavise od dolara u Americi, a ne od dolara u svetu i to je proces koji se više ne može zaustaviti“, izričit je Bušatlija.


Pruga od Beograda do Novog Sada biće završena do kraja godine\n4. januara 2021. - 22:35\nIzgradnja brze pruge od Beograda do Novog Sada prioritet je broj jedan u ovoj godini, rekao je ministar građevinarstva, saobraćaja i infrastrukture Tomislav Momirović.\nDok je obilazio radove na nadvožnjaku u Zemun polju, ponovio je da se ova deonica na trasi Beograd-Budimpešta mora završiti do kraja 2021. godine. Rokovi su se iz godine u godinu pomerali, za sada izvesna je pruga do Novog Sada, a voz će se tek nabaviti.\n„Vrlo brzo će o tome biti potpisan memorandum sa kineskim partnerima, ali ono što je nama važno jeste da ti vozovi budu po evropskom standardu i da odgovaraju najkvalitetnijim vozovima koji saobraćaju na evropskim prugama“, precizirao je Momirović.\n„Prioritet broj jedan je da završimo ovu prugu do kraja godine, imali smo dosta problema, u početku je i korona kočila, ali mislim da smo uspeli da prevaziđemo sve probleme“, rekao je Momirović.\nMomirović je ocenio i da će pruga svakako biti isplativa, jer će za samo dva ili dva i po sata moći da se stigne do Budimpešte, kao i da će zbog toga biti mnogo više turista i investicija u Srbiji.\nPrethodni tekstJedno od najlepših naselja u Sremu osnovali su Nemci\nSledeći tekstU 2021. veće prisustvo virtuelne realnosti


Podsticaji Ministarstva poljoprivrede, šumarstva i vodoprivrede za nabavku novih mašina i opreme u biljnoj proizvodnji\nRok za podnošenje zahreva je od 27. maja do 30. avgusta.\nMinistarstvo poljoprivrede, šumarstva i vodoprivrede, Uprava za agrarna plaćanja, raspisalo je Javni poziv za podnošenje zahteva za ostvarivanje prava na podsticaje za investicije u fizičku imovinu poljoprivrednog gazdinstava za nabavku novih mašina i opreme za unapređenje primarne proizvodnje biljnih kultura u 2019. godini.\nVrednost investicija za koje se podnosi zahtev za ostvarivanje prava na podsticaje je jednaka ili veća od 65.000 dinara bez PDV-a;\nIznos pojedinačnog računa jednak ili veći od 50.000 dinara i ako je na računu iznos za svaku pojedinačnu investiciju iz Tabele jednak ili veći od 50.000 dinara bez PDV-a.\nPravo na podsticaj ostvaruje podnosilac, koji je mašine i opremu nabavio u periodu od 1. januara 2019. godine, a najkasnije do dana podnošenja zahteva za ostvarivanje prava na podsticaje.\nPostupak za ostvarivanje prava na podsticaje pokreće se podnošenjem Zahteva za ostvarivanje prava na podsticaje za investicije u fizičku imovinu poljoprivrednog gazdinstava za nabavku novih mašina i opreme za unapređenje primarne proizvodnje biljnih kultura u 2019. godini u periodu od 27. maja do 30. avgusta 2019. godine.\nZahtev se podnosi na Pisarnici republičkih organa uprave u Beogradu, ulica Nemanjina broj 22-26, Beograd, ili poštom na adresu: Ministarstvo poljoprivrede, šumarstva i vodoprivrede – Uprava za agrarna plaćanja, Bulevar kralja Aleksandra br. 84, 11050 Beograd.\nPodsticaji se utvrđuju u iznosu od 50% od vrednosti prihvatljive investicije umanjene za iznos sredstava na ime poreza na dodatu vrednost.\nNajviši ukupni iznos podsticaja koji korisnik podsticaja može da ostvari u jednoj kalendarskoj godini u skladu sa Pravilnikom je 1.500.000 dinara\nOŠ HRŠ: Obaveštenje o upisu učenika u prvi razred\nBrojevi telefona 026/313-060 ili 066/8548700, svakim radnim danom od 8.00-12.00 časova.\nNikola Vučen, predsednik opštine: Počela rekonstrukcija ulice Vase Pelagića u Smederevskoj Palanci\nRadove čija je ukupna vrednost 15 milona dinara, izvodi PZP Požarevac\nUkupno 58 žrtava Covida-19 u Srbiji: Još sedam preminulih, ukupno 2200 zaraženih lica, 292 nova slučaja\nTestirano 1192 lica


U BEOGRADU TRIBINA POVODOM 30 GODINA USTAVA SRPSKE - Glas Zvornika\nU BEOGRADU TRIBINA POVODOM 30 GODINA USTAVA SRPSKE\nBEOGRAD – Predstavništvo Republike Srpske u Srbiji organizovaće danas u Beogradu tematsku tribinu povodom 30 godina od donošenja prvog Ustava Republike Srpske.\nŠef Predstavništva Republike Srpske u Srbiji Mlađen Cicović izjavio je Srni da će zbog nepovoljne epidemiološke situacije, ove godine izostati tradicionalni svečani prijem, povodom dana proglašenja prvog Ustava Republike Srpske i Dana Republike Srpske, ali da će jubilej biti dostojno obilježen.\n“Svečano obilježavanje započeće obraćanjem zvaničnika Srpske i Srbije predsjednika Republike Srpske Željke Cvijanović, srpskog člana Predsjedništva BiH Milorada Dodika, predsjednika narodnih skupština Srbije i Republike Srpske Ivice Dačića i Nedeljka Čubrilovića”, rekao je Cicović, koji će se, takođe, obratiti učesnicima.\nOn je rekao da se na tribini očekuje prisustvo i drugih uglednih zvaničnika i gostiju iz Republike Srpske, Srbije i regiona.\n“Predviđeno je da govore i profesori Darko Tanasković, Radomir V. Lukić, Nenad Kecmanović, Predrag Ćeranić kao i Živadin Jovanović, Siniša LJepojević, Aleksandar Pavić, Željko Budmir, Srđan Perišić i Đuro Bilbija”, naveo je Cicović.\nOn je dodao da je povodom jubileja pripremljena i knjiga “Republika Srpska – država po Dejtonskom sporazumu” koja će biti uručena učesnicima i gostima tribine.\n“Knjiga postupno i analitički pokazuje nastojanja naroda i rukovodstva Republike Srpske da na pravu i istini zasnivaju svoj put i način povratka nadležnosti koje su Republici Srpskoj na prevaru otimane i protivustavnim zakonima i uredbama oduzimane čime bi i BiH bila sačuvana, zasnovana na Dejtonskom sporazumu, a ne na trenutnom raspoloženju i političkoj sili zalutaloj iz ranijih vremena u današnji multipolarni svijet”, rekao je Cicović.\nOn je naveo da je povodom obilježavanja jubileja pripremljena i dokumentarna televizijska emisija pod nazivom “U srcu velika moja Republika” koja će danas biti emitovana na Radio-televiziji Republike Srpske, Radio-televiziji Srbije i više od 30 regionalnih i lokalnih televizijskih stanica u Srbiji.\n“Predstavništvo Republike Srpske u Srbiji ovom emisijom želi da našu javnost podsjeti na okolnosti u kojima je napisan i usvojen prvi Ustav Republike Srpske. Kroz izjave naših sagovornika, među kojima su i autori `Istorije Republike Srpske`, ispričaćemo priču o našem Ustavu, priču o suštini borbe srpskog naroda u BiH za slobodu koju već 30 godina uživa u svojoj državi, našoj Republici Srpskoj”, rekao je Cicović.\nPredstavništvo Republike Srpske u Srbiji od 2015. godine svečano obilježava 28. februar – dan kada je 1992. godine proglašen prvi Ustav Republike Srpske, kao i Dan Republike Srpske.\nPrethodnih godina tog datuma u Skupštini grada Beograda organizovan je svečani prijem na kojem su prisustvovali najviši zvaničnici i predstavnici institucija Republike Srpske i Srbije, kao i drugi ugledni gosti.\nTematska tribina “30 godina od donošenja prvog Ustava Republike Srpske: Slovom Ustava protiv zloduha ukidanja Republike Srpske” počeće u 17.00 časova u Starom dvoru /Skupština grada Beograda/


VIDEO Zorana Mihajlović objavila na Instagramu: Misija Koridor 10 je završena | 013 info\nVIDEO Zorana Mihajlović objavila na Instagramu: Misija Koridor 10 je završena\nTanjug\tUto, 05/11/2019 - 08:05\nMisija Koridor 10 je završena, objavila je ministarka građevinarstva Zorana Mihajlović na svom Instagram profilu i najavila da će istočni krak ka Bugarskoj biti otvoren za saobraćaj 9. novembra.\nMinistarka je objavila fotografiju na kojoj je zajedno sa radnicima na završenoj deonici istočnog kraka Koridora 10. Objavljen je i kratak video na kome se može videti kako su napredovali radovi i kako je sada kada je sve završeno.\nA post shared by Zorana Mihajlović (@zorana_dpm) on Nov 4, 2019 at 7:10am PST\nPodsećanja radi, završeni su svi građevinski radovi na deonici na istočnom kraku Koridora 10 ka bugarskoj granici, dugoj 22,5 kilometara. Puštanjem te deonice od Proseka do Crvene Reke, ceo autoput, od Niša do granice sa Bugarskom, biće otvoren za saobraćaj.\nNa toj deonici u brdsko-planinskom terenu izgrađene su galerije kao kontrateg kosini 6, tunel Bancarevo i tehničko-operativni centar iz koga se obavlja nadzor i upravljanje tunelom, četiri mosta...\nsrbija Koridor 10 video ministar


Shimon Peres u kritičnom stanju\nShimon Peres, bivši predsjednik Izraela i dobitnik Nobelove nagrade za mir\nPorodica i rodbina bivšeg predsjednika Izraela i dobitnika Nobelove nagrade za mir Shimona Peresa stigla je u bolnicu nakon informacija da se njegovo zdravstveno stanje drastično pogoršalo.\nPeresovo zdravstveno stanje se drastično pogoršalo, prenose mediji procjene njegovih ljekara u Medicinskom centru Šeba u Tel Hašomeru kraj Tel Aviva.\nPortparol bolnice je u utorak rekao da Peresovo "stanje ostaje ozbiljno i da postoji opasna prijetnja po život. On je ovdje prebačen prije dvije sedmice i tada smo bili mnogo optimističniji, ali sa protokom vremena nije bilo napretka, tako da smo sada manje optimistični."\nLjekari su rekli da je neurološko oštećenje koje je pretrpio, kada je nedavno doživio moždani udar, nepopravljivo.\nPeres (93) je 13. septembra prebačen u bolnicu, a narednog dana su doktori rekli da mu se stanje malo popravilo, ali da je i dalje ozbiljno.\nIzvor u njegovoj pratnji izjavio je danas za AFP da je bivši "predsjednik između života i smrti", da je stanje vrlo teško i da ljekari brinu.\nPeres je prethodno bio hospitalizovan dva puta u januaru zbog srčanih tegoba.\nPeres je bio arhiteka privremenog mirovnog sporazuma a Palestinskom oslobodilačkom organizacijom (PLO) o kome se pregovaralo u norveškoj prijestonici Oslu po čemu je dobio ime. Sporazum je potpisan u Bijeloj kući septembra 1993., a naredne godine je Peres dobio Nobelovu nagradu za mir koju je podijelio sa tadašnjim izraelskim premijerom Yitzhakom Rabinom i palestinskim liderom Jaserom Arafatom.\nRabina je 1995. ubio izraelski ultranacionalista koji se protivio privremneom sporazumu, nakon čega je Peres preuzeo dužnost premijera.\nMinistar unutrašnjih poslova Aryeh Deri iu ultraortodoksne Šas stranke posjetio je danas Rabina i po izlasku sa suzama u očima reporterima je rekao:\n"Čuli smo od doktora da se njegovo stanje značajno pogoršalo i svi se molimo. Svi smo navikli da vidimo aktivnog i intenzivnog Shimona".\nČlanovi porodice koji su došli u bolnicu odbili su da komentarišu stanje bivšeg predsjednika i premijera Izraela.\nDok je bio odbrambeni zvaničnik kasnih 50-tih i ranih 60-tih godina, Peres je bio osnivač izraelskog nuklearnog reaktora u Dimoni. Tokom svoje sedam decenija duge političke karijere tri puta je bio premijer, a bio je i šef diplomatije i ministar odbrane.\nPeres je i dalje posle isteka sedmogodišnjeg predsjedničkog mandata 2014. bio aktivan u Centru za mir koje nosi njegovo ime, a promoviše koegzistenciju između Jevreja i Arapa.\nNakon što je objavljena vijest o moždanom udaru porodici su se sa iskrenim saosjećanjem obratili papa Franjo, predsjednik SAD Barack Obama, Clintonovi, Donald Trump, bivši britanski premijer Tony Blair i ruski predsjednik Vladimir Putin.\nGeneralni sekratar UN Ban Ki Mun rekao je da je Peres bio neumoran u težnji da se uspostavi mir između Izraelaca i Palelstinaca, poželjevši mu brz oporavak.


Da li vanredno školovanje podrazumeva i pohađanje nastave?, Sveti Arhangel Novi Sad\nSama reč „vanredno“ ukazuje na to da je u pitanju drugačiji princip organizovanja nastave u odnosu na onu koju su učenici obavezni da pohađaju u državnim srednjim školama širom naše zemlje. Zapravo, činjenica je da je gradivo u oba slučaju potpuno istovetno, jer se radi prema istom nastavnom programu koji je definisan na teritoriji naše zemlje za konkretni obrazovni profil, a sam način sprovođenja nastave se razlikuje.\nDok učenici koji pohađaju redovno neku srednju školu imaju obavezu da prisustvuju nastavi u toku radne nedelje, a prema tačno utvrđenom rasporedu, dotle kandidati koji se opredele za vanredno školovanje za koje je, pored ostalih programa edukacije takođe specijalizovana srednja škola Sveti Arhangel u Novom Sadu, nemaju obavezu da pohađaju nastavu. Tačnije, oni su dužni da ispoštuju pravilo koje se odnosi na prijavljivanje ispita, a imaju mogućnost i da prisustvuju konsultacijama sa profesorima, te svakako moraju da pohađaju praktičnu nastavu, pod uslovom da je važećim nastavnim programom za izabrani obrazovni profil to navedeno.\nNajjednostavnije bi bilo da kažemo da vanredno školovanje umnogome lični na nastavu koja se organizuje na visokoškolskim ustanovama, barem što se tiče načina polaganja ispita.\nAko govorimo o nastavi u klasičnom smislu, odnosno predavanjima, možete odmah da odahnete, jer vanredno školovanje svakako ne podrazumeva i obavezu pohađanja nastave.\nAli je zato izuzetno važno da svako ko je za takav vid edukacije zainteresovan zna da srednja škola Sveti Arhangel, Novi Sad u svom programu nudi ne samo vanrednu nastavu, već i uporedno školovanje, te dokvalifikaciju, kao i postupak prekvalifikacije za obrazovne profile iz brojnih oblasti. A prema aktuelnim nastavnim programima za neka od tih zanimanja je navedena i obaveza pohađanja prakse, to jest praktične nastave i to u tačno definisanom trajanju. Sa tim u vezi moramo da istaknemo da svaki kandidat koga interesuje vanredno školovanje za obrazovni profil tog tipa svakako ima obavezu da ispoštuje ovo pravilo, to jest da blagovremeno dostavi dokaz da je pohađao praksu u odgovarajućoj kompaniji i to u trajanju koje je nastavnim planom definisano.\nKako se organizuje vanredna nastava?\nZapravo je proces sprovođenja vanrednog školovanja vrlo jednostavan, a pred sve koji su zainteresovani je stavljen zahtev da su stariji od 17 godina, to jest određeno je da ovakvu vrstu nastave može da prati isključivo osoba koja ima najmanje 17 godina. Drugi vrlo važan uslov jeste da kandidat poseduje važeći dokaz da je završio najmanje osnovnu školu, a što znači da je u obavezi da priloži originalno svedočanstvo o završenoj osnovnoj školi na uvid, te da svakako prilikom upisa dostavi i overenu fotokopiju tog dokumenta, a uz sva ostala obavezna dokumenta.\nOnaj kandidat koga interesuje program vanrednog školovanja koji prema odredbama zakona sprovodi srednja škola Sveti Arhangel u Novom Sadu, a koji ispunjava osnovni uslov vezan za uzrast i koji je do trenutka upisa, uz osnovnu školu, završio i prvi razred neke srednje škole ili drugi, takođe ima dozvolu da pohađa ovaj program. Ali je dužan da uz sva ostala obavezna dokumenta dostavi i dokaze koji se odnose na pohađanje konkretne srednje škole, a što podrazumeva da je obavezan da priloži i svedočanstva o završenim razredima te srednje škole.\nU cenu školarine su uračunate i stručne konsultacije sa nadležnim profesorima, a koje mogu da budu organizovane i u prostorijama pomenute institucije, kao i preko interneta, što svakako zavisi od odluke pojedinačnog kandidata. Svakako će zaposleni u našoj školi da izađu u susret vašim zahtevima, te da vas upute u termine njihovog održavanja, odnosno da vaa upoznaju sa načinom na koji online konsultacije funkcionišu. Ispitni materijal, odnosno pitanja su isto tako uračunata u konkretnu cenu, ali svaki pojedinačni kandidat je obavezan da izvrši na vreme plaćanje jasno definisane nadoknade za polaganje ispita, odnosno da pribavi potrebnu literaturu. Svakako će naša škola ponuditi mogućnost kupovine literature, a po cenama koje konkretni izdavač ima, ali ako to iz nekog razloga ne bude odgovaralo kandidatima, biće im omogućeno da dobiju i spisak potrebne literature, te da je sami kupe.\nMoramo da istaknemo i da je obaveza svakoga ko želi da pristupi vanrednom školovanju da pohađa praktičnu nastavu, a pod uslovom da je to navedeno u važećem nastavnom programu po kome se edukacija za određeni obrazovni profil i sprovodi. Nakon što bude ispunio taj zahtev, te u određenom trajanju pohađao praksu u okviru firme koja se smatra adekvatnom, kandidat će imati obavezu i da ovlašćenom predstavniku naše škole dostavi dokaz o tome, to jest potvrdu koju će da mu izda upravo ono pravno lice koje mu je i omogućilo da pohađa praktičnu nastavu u njegovim prostorijama.\nTek nakon što položi sve ispite koje predviđa nastavni program za određeni obrazovni profil, odnosno pošto bude pohađao praksu u predviđenom trajanju, kandidat će moći i da postane zvanično vlasnik diplome za željeno zanimanje. A kako je naša škola ovlašćena za sprovođenje vanredne nastave, ali i prekvalifikacije, dokvalifikacije i uporednog školovanja, to znači da je u pitanju diploma koja je u potpunosti važeća pred zakonom. Dalje, to znači da kandidat koji je stekne ima apsolutno pravo da zahteva i da mu zvanično bude upisana u radnu knjižicu, odnosno radni dosije. Napominjemo da je odredba zakona koja reguliše upisivanje kako diploma, tako i sertifikata izmenjena, tako da je taj postupak poveren Nacionalnoj službi za zapošljavanje, pa bi svaki kandidat koji ima potrebu za tim trebalo upravo toj službi da se obrati kako bi mu stečena diploma bila uneta u dosije.\nAko neko ima pitanje vezano za vanredno školovanje, odnosno način na koji se taj tip edukacije organizuje, može svakog radnog dana da dođe u prostorije naše škole ili da nas kontaktira na drugi način. Svi stručnjaci koje srednja škola Sveti Arhangel u Novom Sadu zapošljava su na raspolaganju zainteresovanim kandidatima, te će u najkraćem mogućem roku profesionalno odgovoriti na njihova pitanja i zahteve!


Božović: Ne možemo da pričamo o različitim mišljenjima kada je u pitanju poštovanje ljudskih prava - Dijalog.net\nNaslovna Politika Božović: Ne možemo da pričamo o različitim mišljenjima kada je u pitanju poštovanje ljudskih prava\nBeograd, 01. oktobar 2019. – Posalanik Demokratske stranke Balša Božović izjavio je da je saradnja sa Pokretom Dveri u Savezu za Srbiju neodrživa ukoliko taj pokret nastavi sa iznošenjem stavova poput onih o LGBT zajednici.\n“Nadam se da se ovakve stvari više neće ponavljati i nadam se da će shvatiti da su pogrešili“, kazao je Božović u Danu uživo na N1.\nZa svoj javni istup prema Dverima zbog stava te stranke kaže da ne predstavlja samo lični stav, već stav Demokratske stranke.\n“Da je izostala reakcija Demokratske stranke, to bi bilo pitanje izostanka identiteta DS. Ne možete insistirati na jednoj grupi ljudskih prava, a poništavati neka druga. Mi smo govorili u ime DS koja se 30 godina bori da Srbiju iščupa iz radikalskog blata. Bilo je važno da pokažemo da stojimo na tom putu, da je to ugaoni kamen evropskih vrednosti. Reagovali smo zato što samo radikali i Vučićev režim postupaju tako da se nekome ljudska prava poštuju, a nekome ne“, kazao je Božović.\nReagujući zbog izjave predsednika Dveri Boška Obradovića da se nada da će “Porodična šetnja” u Čačku postati tradicija pod sloganom “ne damo gej paradu u Čačku“, Božović je tu stranku ocenio kao antievropsku desnicu, iako se oni sami deklarišu kao evroskeptici.\n“Porodična šetnja ili šetnja LGBT zajednice ne smeju da isključuju jedna drugu. Mislim da nije u redu da u 21. veku na jedan ovakav način komuniciramo u javnosti. Smatram da je došlo do kršenja funkcionisanja dogovora od strane Dveri. DS se 30 godina bori za evropske vrednosti, mislim da i Dveri i drugi u tom savezu mogu da imaju puno poverenje u DS u toj borbi. Ne možemo da pričamo o različitim mišljenjima kada je u pitanju poštovanje ljudskih prava“, istakao je Božović.\nPrethodno Beleslin: Piplmetri su počeli da utiču na kompromise i nisu doneli previše dobra\nSledeće Poverenica: Više od četvrtine pritužbi u 2018. podneto zbog diskriminacije na osnovu invaliditeta\nTop Tags Srbija i Evropska unija evropske integracije Civilno društvo vladavina prava konkurs mediji Evropska unija OCD mladi lokalna samouprava Društvo Vlada Republike Srbije ljudska prava istraživanje Evropska komisija